ಟ್ರಾನ್ಸ್‌ಫಾರ್ಮರ್ಸ್‌ 2

'''*ಟ್ರಾನ್ಸ್‌ಫಾರ್ಮರ್ಸ್‌:ರಿವೆಂಜ್ ಆಫ್ ದ ಫಾಲನ್* '* (2009), ಈ ಸಾಹಸ ಪ್ರಧಾನ, ಕಲ್ಪಿತ ವೈಜ್ಞಾನಿಕ ಕತೆಯುಳ್ಳ ಅಮೇರಿಕಾದ ಸಿನೆಮಾವನ್ನು ನಿರ್ದೇಶಿಸಿದವರು ಮೈಕಲ್ ಬೇ ಮತ್ತು ನಿರ್ಮಾಪಕ ಸ್ಟೀವನ್ ಸ್ಪೀಲ್ಬರ್ಗ್. ಇದು *ಟ್ರಾನ್ಸ್‌ಫಾರ್ಮರ್ಸ್‌* (2007)ರ ಉತ್ತರಾರ್ಧವಾಗಿದ್ದು [ಲೈವ್ ಆ‍ಯ್‌ಕ್ಷನ್ [*ಟ್ರಾನ್ಸ್‌ಫಾರ್ಮರ್ಸ್‌* ಸರಣಿ]]ಯ ಎರಡನೇಯ ಸಿನೆಮಾವಾಗಿದೆ. ಈ ಚಿತ್ರದ ಕತೆಯು ಆಟೋಬೊಟ್ಸ್ ಮತ್ತು ಡಿಸೇಪ್ಟಿಕನ್ಸ್ ಮಧ್ಯ ನಡೆಯುವ ಸಮರದಲ್ಲಿ ಸಿಕ್ಕಿ ಬಿದ್ದಿರುವ ಸ್ಯಾಮ್ ವಿಟ್ವಿಕ್ಕಿ(ಶಾಯಾ ಲಬಾಫ್)ಎನ್ನುವ ವ್ಯಕ್ತಿಯ ಸುತ್ತ ಸಾಗುತ್ತದೆ. ಈತನಿಗೆ ಸೈಬರ್ಟ್ರೋನಿಯನ್ ಚಿಹ್ನೆಗಳ ಸ್ವಪ್ನದರ್ಶನವಾಗುತ್ತಿರುತ್ತವೆ. ಆ ಕಾರಣಕ್ಕಾಗಿ ತುಂಬಾ ಕಾಲದಿಂದ ಸೆರೆಯಲ್ಲಿ ಸಿಕ್ಕಿ ಬಿದ್ದಿರುವ ತಮ್ಮ ನಾಯಕದ ಫಾಲನ್‌ನ ಆಜ್ಞೆಯ ಮೇರೆಗೆ ಡಿಸೇಪ್ಟಿಕನ್ಸ್ ಈತನನ್ನು ಹುಡುಕುತ್ತಿರುತ್ತಾರೆ. ಫಾಲನ್‌ನನು ಪ್ರಥ್ವಿಯ ಮೇಲೆ ಸೇಡು ತೀರಿಸಿಕೊಳ್ಳಲು ಕಳೆದುಹೋಗಿರುವ ಯಂತ್ರವನ್ನೊಂದನ್ನು ಹುಡುಕಿ, ಅದನ್ನು ಚಾಲನೆಗೊಳಿಸಿ, ಅದರಿಂದ ಎನರ್ಗೊನ್ ಎಂಬ ಶಕ್ತಿಯನ್ನು ಪಡೆದು ಗ್ರಹದ ಮೇಲಿರುವ ಎಲ್ಲಾ ಜೀವರಾಶಿಗಳನ್ನು ನಾಶಮಾಡಲು ಯೋಜಿಸಿರುತ್ತಾನೆ.

ಚಿತ್ರೀಕರಣದ ಅಂತಿಮ ದಿನಗಳಲ್ಲಿ ಬೇ ಯು ಅಮೇರಿಕಾದ ನಿರ್ದೇಶಕರ ಕೂಟ ಮತ್ತು ಸ್ಕ್ರೀನ್ ನಟರ ಕೂಟಗಳ ಮುಷ್ಕರದಿಂದ ಇಕ್ಕಟ್ಟಿಗೆ ಒಳಪಟ್ಟರೂ ಕೂಡ ಆತನ ಬರಹಗಾರರಾದ ರೋಬರ್ಟೋ ‍ಓರ್ಸಿ, ಅಲೆಕ್ಸ್ ಕರ್ಜಮನ್ ಮತ್ತು ಸರಣಿಗೆ ಹೊಸದಾಗಿ ಸೇರ್ಪಡೆಗೊಂಡ ಎಹ್ರೆನ್ ಕ್ರುಗರ್ ಇವರುಗಳ ಸಹಾಯದಿಂದ ಮುನ್ನೋಟ ಮತ್ತು ಸ್ಕ್ರಿಪ್ಟ್‌ಮೆಂಟ್‌ಗಳ ಮೂಲಕ ನಿಗದಿತ ದಿನಗಳೊಳಗೆ ಚಲನಚಿತ್ರವನ್ನು ತಯಾರಿಸಿ ಮುಗಿಸಿದ. ಚಿತ್ರೀಕರಣವು ಮೇನಿಂದ ನವೆಂಬರ್ 2008ರವರೆಗೆ ನಡೆಯಿತು.

ಆದಾಗ್ಯೂ, *ಟ್ರಾನ್ಸ್‌ಫಾರ್ಮರ್ಸ್‌:ರಿವೆಂಜ್ ಆಫ್ ದ ಫಾಲನ್‌*  ಚಿತ್ರಕ್ಕೆ ವಿಮರ್ಶಕರಿಂದ "ನಕಾರಾತ್ಮಕ ಸಮ್ಮಿಶ್ರ ಪ್ರತಿಕ್ರಿಯೆಗಳು" ದೊರೆತರೂ ಕೂಡ ಬುಧವಾರದ ಮೊದಲ ದಿನದ ಸಂಪಾದನೆಯಲ್ಲಿ ಅತಿ ಹೆಚ್ಚು ಸಂಪಾದಿಸಿ ಗಲ್ಲಾಪೆಟ್ಟಿಗೆಯಲ್ಲಿ ಜಯಭೇರಿಯನ್ನು ಬಾರಿಸಿತು. ಉತ್ತರ ಅಮೆರಿಕಾದಲ್ಲಿ 62 ಮಿಲಿಯನ್ ಡಾಲರ್ ಮತ್ತು ಪ್ರಪಂಚಾದ್ಯಂತ ಸರಿ ಸುಮಾರು 100 ಮಿಲಿಯನ್ ಡಾಲರ್ ವ್ಯಾಪಾರ ಮಾಡಿತು. ಈ ಸಿನೆಮಾ ದಿ ಡಾರ್ಕ್ ನೈಟ್ಸ್ ಸಿನೆಮಾದ ನಂತರ ಎರಡನೆಯ ದಿನದ ಅತಿಹೆಚ್ಚು ಸಂಪಾದನೆ **(67.8 ಮಿಲಿಯನ್ ಡಾಲರ್)**  ಗಳಿಸಿದ ಚಿತ್ರವೂ ಆಗಿದೆ.  ಸಧ್ಯದ ಮಟ್ಟಿಗೆ 2009ರಲ್ಲಿ ಬಿಡುಗಡೆಯಾದ ಪ್ರಪಂಚಾದ್ಯಂತದ ಸಿನೆಮಾಗಳಲ್ಲಿ ಅತಿಹೆಚ್ಚು ಸಂಪಾದನೆ ಗಳಿಸಿದ ಮೂರನೆಯ ಚಿತ್ರವಾಗಿದ್ದು (ಹ್ಯಾರಿ ಪಾಟರ್ ಮತ್ತು ಹಾಫ್ ಬ್ಲಡ್ ಪ್ರಿನ್ಸ್ *ನಂತರದಲ್ಲಿ * ), ಅಮೇರಿಕಾದಲ್ಲಿ 2009ರಲ್ಲಿ ತೆರೆಕಂಡ ಚಿತ್ರಗಳ ಗಳಿಕೆಯಲ್ಲಿ ಮೊದಲನೆಯ ಸ್ಥಾನದಲ್ಲಿದೆ. ಕೇವಲ ಒಂದು ತಿಂಗಳ ಒಳಗೆ ಹಿಂದಿನ ಎಲ್ಲ ಸಿನೆಮಾಗಳ ಒಟ್ಟು ಗಳಿಕೆಯನ್ನು ಹಿಂದೆ ಹಾಕಿತು. ಈ ಸಿನೆಮಾವನ್ನು ಅಮೆರಿಕಾದಲ್ಲಿ ಡಿವಿಡಿ ಮತ್ತು ಬ್ಲೂ ರೇಗಳಲ್ಲಿ ಅಕ್ಟೋಬರ್ 20,2009‍ರಲ್ಲಿ ಬಿಡುಗಡೆ ಮಾಡಿದರೆ, ಇಂಗ್ಲೆಂಡ್‌ನಿನಲ್ಲಿ 30 ನವೆಂಬರ್ 2009ರಲ್ಲಿ ಬಿಡುಗಡೆಗೊಳಿಸಲಾಯಿತು.

## ಕಥಾವಸ್ತು 
ಸಾವಿರಾರು ವರ್ಷಗಳ ಹಿಂದೆ ಪ್ರಾಚಿನ ಟ್ರಾನ್ಸ್‌ಫಾರ್ಮರ್ಸ್‌‌ಗಳಲ್ಲಿ ಎನರ್ಗಾನ್ ಮೂಲವನ್ನು ಹುಡುಕಲು ಇಡೀ ಪ್ರಪಂಚವನ್ನು ಶೋಧಿಸುವ ಸ್ಪರ್ಧೆಯಿತ್ತು.  ಪ್ರೈಮ್ ರಾಜವಂಶ ಎಂದು ಗುರುತಿಸಲ್ಪಡುವವರು, ಸನ್ ಹಾರವೆಸ್ಟರ್ ಯಂತ್ರಗಳ ಮುಖಾಂತರ ನಕ್ಷತ್ರಗಳ ಶಕ್ತಿಯನ್ನು ಹೀರಿ ಅದನ್ನು ಎನರ್ಗೊನ್ ಮತ್ತು ಸೈಬರ್ಟ್ರೋನ್‌ಗಳ ಆಲ್ ಸ್ಪಾರ್ಕ್‌ನ ಶಕ್ತಿಯ ಮೂಲವಾಗಿ ಪರಿವರ್ತಿಸುತ್ತಿದ್ದರು.    ಈ ಪ್ರೈಮ್‌ಗಳು ಜೀವರಾಶಿಯಿರುವ ಪ್ರಪಂಚಗಳನ್ನು ಮುಟ್ಟಬಾರದೆಂದು ನಿಶ್ಚಯಿಸಿಕೊಂಡಿದ್ದರೂ ಸಹಿತ, ಕ್ರಿ.ಪೂ.17,000ರಲ್ಲಿ ದ ಫಾಲ‍ನ್ ಎನ್ನುವ ಸಹೋದರನನೊಬ್ಬ ಭೂಮಿಯಲ್ಲಿ ಸನ್ ಹಾರವೆಸ್ಟರ್ ಅನ್ನು ನಿರ್ಮಿಸಿಬಿಡುತ್ತಾನೆ.  ಆ ಕಾರಣದಿಂದ ಉಳಿದ ಸಹೋದರರು ಪೃಥ್ವಿಯ ಮೇಲೆ ಸೇಡು ತೀರಿಸಿಕೊಳ್ಳಬೇಕೆಂದಿರುವ ದ ಫಾಲನ್‌ನಿಂದ ಈ ಸನ್ ಹಾರವೆಸ್ಟರ್ ಚಲಾಯಿಸಲು ಬೇಕಾದ ಮಾಟ್ರಿಕ್ಸ್ ಆಫ್ ಲೀಡರ್ ಶಿಪ್ ಅನ್ನು ಬಚ್ಚಿಡಲು ತಮ್ಮ ಶರೀರವನ್ನು ಬಲಿಕೊಡುತ್ತಾರೆ.

ಹಳೆಯ ಸಿನೆಮಾದ ಘಟನೆಗಳ ಎರಡು ವರ್ಷಗಳ ಬಳಿಕ ಈ ದಿನಗಳಲ್ಲಿ, ಆಪ್ಟಿಮಸ್ ಪ್ರೈಮ್‌ನು NEST ಎಂಬ ಮಿಲಿಟರಿ ಸಂಸ್ಥೆಯ ಮೇಲಿನಾಧಿಕಾರಿಯಾಗಿದ್ದಾನೆ. ಇದು ಮನುಷ್ಯರ ಸೇನೆ ಮತ್ತು ಆಟೊಬೊಟ್ಸ್‌‍(ಆರ್ಕೀ,ಕ್ರೊಮಿಯಾ ಎಲಿಟಾ ಒನ್, ಸೈಡ್‌ಸ್ವೈಪ್,ಜೊಲ್ಟ್, ದ ಟ್ವಿನ್ಸ್ ಸ್ಕಿಡ್ಸ್ ಮತ್ತು ಮಡ್‌ಫ್ಲಾಪ್ ಎಂಬ ಹೊಸಬರನ್ನು ಒಳಗೊಂಡ)ಗಳ ತಂಡವನ್ನು ಒಳಗೊಂಡಿದ್ದು ಭೂಮಿಯ ಮೇಲೆ ಬದುಕಿ ಉಳಿದಿರುವ ಡಿಸೇಪ್ಟಿಕನ್‌ಗಳನ್ನು ಕೊಲ್ಲುವ ಉದ್ದೇಶವನ್ನು ಹೊಂದಿರುತ್ತದೆ. ಶಾಂಘೈನಲ್ಲಿ ನಡೆಯುವ ಕಾರ್ಯಾಚರಣೆಯಲ್ಲಿ ಆಪ್ಟಿಮಸ್ ಮತ್ತು ಆತನ ತಂಡದವರು ಡಿಸೇಪ್ಟಿಕನ್‌‌ಗಳಾದ ಸೈಡ್ ವೇ ಮತ್ತು ಡೆಮೊಲೀಶರ್‌ರನ್ನು ನಾಶಪಡಿಸುತ್ತಾರೆ. ಕೊನೆಯವನು "ದ ಫಾಲ‍ನ್ ಮತ್ತೆ ಹುಟ್ಟಲಿದ್ದಾನೆ" ಎಂದು ಎಚ್ಚರಿಸಿ ಅಸುನೀಗುತ್ತಾನೆ. ಇತ್ತ ಅಮೇರಿಕಾದಲ್ಲಿ ಸ್ಯಾಮ್ ವಿಟ್ವಿಕ್ಕಿಗೆ ನಾಶವಾದ ಆಲ್‌ಸ್ಪಾರ್ಕಿನ ಸೀಳು ತುಂಡೊಂದು ಸಿಗುತ್ತದೆ. ಆ ತುಂಡಿನ ಸಂಪರ್ಕಕ್ಕೆ ಬಂದ ಮೇಲೆ ಅದು ಆತನ ಮಿದುಳಿನಲ್ಲಿ ಸೈಬರ್ಟ್ರೋನಿಯನ್ ಚಿಹ್ನೆಗಳನ್ನು ತುಂಬತೊಡಗುತ್ತದೆ.  ಇದರ ಅಪಾಯವನ್ನು ಪರಿಗಣಿಸಿ ಸ್ಯಾಮ್ ಆ ಸೀಳನ್ನು ತನ್ನ ಗರ್ಲ್ ಫ್ರೆಂಡ್ ಮೈಕಿಲಾಗೆ ವಹಿಸಿ, ಆಕೆ ಮತ್ತು ಬಂಬಲ್‌ಬೀಯನ್ನು ಅಲ್ಲೇ ಬಿಟ್ಟು ತಾನು ಕಾಲೇಜಿಗೆ ಹೋಗುತ್ತಾನೆ.  ಕಾಲೇಜಿಗೆ ಹಿಂದಿರಿಗಿದ ಮೇಲೆ ಅಲ್ಲಿ ಸ್ಯಾಮ್ ಅನ್ಯಗ್ರಹ ಜೀವಿಗಳ ಪಿತೂರಿಯ ಜಾಲತಾಣವನ್ನು ನಡೆಸುವ ಆತನ ಕಾಲೇಜ್ ರೂಮಿನ ಸಹಪಾಠಿ ಲಿಯೋ ಸ್ಪಿಟ್ಸ್‌ ಮತ್ತು ತನ್ನ ಮೇಲೆ ಲೈಂಗಿಕ ಆಸಕ್ತಿಯನ್ನು ತೋರಿಸುವ ಅಲಿಸ್‌ಳನ್ನು ಭೇಟಿಯಾಗುತ್ತಾನೆ.  ಅತ್ತ ಮನೆಯಲ್ಲಿ ಡಿಸೇಪ್ಟಿಕನ್ ವೀಲಿ ಆ ಸೀಳು ತುಂಡನ್ನು ಕದಿಯಲು ಯತ್ನಿಸುತ್ತಿರುವಾಗ ಮೈಕಿಲಾಳಿಂದ ಹಿಡಿಯಲ್ಪಡುತ್ತಾನೆ.  ಸ್ಯಾಮ್ ಸೈಬರ್ಟ್ರೋನಿಯನ್ ಭಾಷೆಯಲ್ಲಿ ಅಂಕೆತಪ್ಪಿ ಬರೆಯಲು ತೊಡಗಿ ಮಾನಸಿಕ ಅಸ್ವಸ್ಥತೆಗೆ ಒಳಗಾಗಾಗಿ ಮೈಕಿಲಾಗೆ ಕಾಲ್ ಮಾಡುತ್ತಾನೆ. ಆಕೆ ತಕ್ಷಣ ಅವನಿದ್ದಲ್ಲಿ ಹೊರಡುತ್ತಾಳೆ.

ಡಿಸೇಪ್ಟಿಕನ್ ಧ್ವನಿತರಂಗಗಳು ಆಮೇರಿಕಾದ ಉಪಗ್ರಹವನ್ನು ಭೇಧಿಸಿ ಸತ್ತಿರುವ ಡಿಸೇಪ್ಟಿಕನ್ ಲೀಡರ್ ಮೆಗಾಟ್ರೋನ್ ಮತ್ತು ಆಲ್ ಸ್ಪಾರ್ಕಿನ ಸೀಳು ತುಂಡು ಇರುವ ಸ್ಥಳವನ್ನು ಪತ್ತೆಹಚ್ಚುತ್ತದೆ.  ಡಿಸೇಪ್ಟಿಕನ್ನರು ಆ ಸೀಳು ತುಂಡನ್ನು ವಶಪಡಿಸಿಕೊಂಡು ಅದರ ಸಹಾಯದಿಂದ ಮೇ‍ಗಾಟ್ರೋನ್‌ನನ್ನು ಪುನರ್‌ನಿರ್ಮಿಸುತ್ತಾರೆ. ಆತ ಬಾಹ್ಯಾಕಾಶಕ್ಕೆ ಹಾರಿ ನೆಮೆಸಿಸ್‌ನಲ್ಲಿ ಸ್ಟಾರ್‌ಸ್ಕ್ರೀಮ್ ಮತ್ತು ಆತನ ಮಾಸ್ಟರ್ ದ ಫಾಲನ್‌ ಜೊತೆ ಸೇರಿಕೊಳ್ಳುತ್ತಾನೆ.   
ದ ಫಾಲನ್‌‌ನನು ಮೆಗಾಟ್ರೋನ್ ಮತ್ತು ಸ್ಟಾರ್‌ಸ್ಕ್ರೀಮ್‌ಗೆ ಮಾಟ್ರಿಕ್ಸ್ ಆಫ್ ಲೀಡರ್ ಶಿಪ್ ಇರುವ ಸ್ಥಳದ ಪತ್ತೆಗಾಗಿ ಸ್ಯಾಮ್‌ನನ್ನು ಹಿಡಿಯಲು ನಿರ್ದೇಶಿಸುತ್ತಾನೆ. ಮೈಕಿಲಾ ಕ್ಯಾಂಪಸ್‌ಗೆ ಬರುತಿದ್ದಂತೆಯೇ ಸ್ಯಾಮ್‌ನ ಪರಿಸ್ಥಿತಿ ಮತ್ತಷ್ಟು ಗಂಭೀರವಾಗುತ್ತಿರುತ್ತದೆ. ಅದೇ ಹೊತ್ತಿಗೆ ಬರುವ ಆಲಿಸ್ ತಾನು ಡಿಸೇಪ್ಟಿಕನ್ ಪ್ರಿಟೆಂಡರ್ ಎನ್ನುವುದನ್ನು ಬಯಲುಮಾಡಿ ಸ್ಯಾಮ್‌ನ ಮೇಲೆ ಧಾಳಿಮಾಡುತ್ತಾನೆ.   ಮೈಕಿಲಾ, ಸ್ಯಾಮ್ ಮತ್ತು ಆತನ ರೂಮ್‌ಮೇಟ್ ಲಿಯೋ ಎಲ್ಲ ಸೇರಿ ಆಲಿಸ್‌‍ನನ್ನು ನಾಶಮಾಡಿ ಕಾರು ಚಲಾಯಿಸಿಕೊಂಡು ಹೋಗುತ್ತಿರುವಾಗ ಡಿಸೇಪ್ಟಿಕನ್ ಗ್ರಿಂಡರ್ ಕೈಯಲ್ಲಿ ಸಿಕ್ಕಿಬೀಳುತ್ತಾರೆ.  ಡಾಕ್ಟರ್ ಸ್ಯಾಮ್ ಎನ್ನುವ ಡಿಸೇಪ್ಟಿಕನ್ ಸ್ಯಾಮ್‌ನ ಮಿದುಳನ್ನು ಹೊರತೆಗೆಯಲು ಸಿದ್ಧತೆ ಮಾಡಿಕೊಳ್ಳುತ್ತಿರುವಾಗ ಆಪ್ಟಿಮಸ್ ಮತ್ತು ಬಂಬಲ್‌ಬೀ ಸರಿಯಾದ ಸಮಯಕ್ಕೆ ಬಂದು ಆತನನ್ನು ರಕ್ಷಿಸುತ್ತಾರೆ.  ತರುವಾಯ ಸಂಭವಿಸುವ ಸೆಣಸಾಟದಲ್ಲಿ ಮೆಗಾಟ್ರೋನ್, ಗ್ರಿಂಡರ್ ಮತ್ತು ಸ್ಟಾರ್‌ಸ್ಕ್ರೀಮ್ ಜೊತೆಯಲ್ಲಿ ಆಪ್ಟಿಮಸ್ ಕಾದಾಟಕ್ಕೆ ತೊಡಗುತ್ತಾನೆ. ಆಪ್ಟಿಮಸ್ ಗ್ರಿಂಡರ್‌ನನ್ನು ಸಾಯಿಸಿ ಸ್ಟಾರ್‌ಸ್ಕ್ರೀಮ್‌ನ ಕೈಯನ್ನು ಕೀಳಲು ಸಫಲನಾಗುತ್ತಾನೆ. ಆದರೆ ಸ್ಯಾಮ್‌ನನ್ನು ಹುಡುಕುವ ಭರದಲ್ಲಿ ಗಮನ ಬೇರೆಡೆಗೆ ಹರಿದು ಮೆಗಾಟ್ರೋನ್‌‍ನಿಂದ ಎದೆಗೆ ತಿವಿತ ಬಿದ್ದು ಸಾಯುತ್ತಾನೆ. ಅದೇ ಹೊತ್ತಿಗೆ ಆಗಮಿಸಿದ ಆಟೊಬೊಟ್ಸ್‌‍ ತಂಡವನ್ನು ಕಂಡು ಮೇಗಾಟ್ರೋನ್ ಮತ್ತು ಸ್ಟಾರ್‌‍ಸ್ಕ್ರೀಮ್ ಅಲ್ಲಿಂದ ಪರಾರಿಯಾಗುತ್ತಾರೆ. ಆಟೊಬೊಟ್‌ಗಳಿಗೆ ಸ್ಯಾಮ್‌ನನ್ನು ರಕ್ಷಿಸಲು ಸಾಧ್ಯವಾಗುತ್ತದೆಯೇ ಹೊರತು ಆಪ್ಟಿಮಸ್‌ನನ್ನು ಬದುಕಿಸಿಕೊಳ್ಳಲು ಆಗುವುದಿಲ್ಲ.

ಪ್ರೈಮ್‌‍ನ ಸಾವಿನ ನಂತರ ದ ಫಾಲನ್‌ನನ್ನು ಬಂಧನದಿಂದ ಬಿಡುಗಡೆಗೊಳಿಸಿ ಮೆಗಾಟ್ರೋನ್ ಪೃಥ್ವಿಯ ಮೇಲೆ ಪೂರ್ಣ ಪ್ರಮಾಣದ ಧಾಳಿಗೆ ಆದೇಶ ನೀಡುತ್ತಾನೆ. ದ ಫಾಲನ್ ವಿಶ್ವದ ಜನತೆಯನ್ನು ಉದ್ದೇಶಿಸಿ ಮಾತಾಡುತ್ತ ಸ್ಯಾಮ್‌ನು ಡಿಸೇಪ್ಟಿಕನ್‌‍ರಿಗೆ ಶರಣಾಗತನಾಗದಿದ್ದಲ್ಲಿ ಯುದ್ಧ ಮುಂದುವರೆಸುವುದಾಗಿ ಎಚ್ಚರಿಸುತ್ತಾನೆ. ಸ್ಯಾಮ್, ಮೈಕಿಲಾ, ಲಿಯೋ, ಬಂಬಲ್‌ಬೀ, ದ ಟ್ವಿನ್ಸ್ ಮತ್ತು ವೀಲಿ ಮತ್ತೆ ಒಂದಾಗುತ್ತಾರೆ. ಲಿಯೋ ತನ್ನ ಆನ್ ಲೈನ್ ಪ್ರತಿಸ್ಪರ್ಧಿ "ರೋಬೋ ವಾರಿಯರ್"ನನ್ನು ಸಹಾಯಕನಾಗಿ ತೆಗೆದುಕೊಳ್ಳಬೇಕೆಂದು ಸಲಹೆ ನೀಡುತ್ತಾನೆ. ರೋಬೋ ವಾರಿಯರ್ ತಾನು ಹಳೆಯ ಸೆಕ್ಟರ್ 7ರ ಏಜೆಂಟ್ ಸಿಮನ್ಸ್ ಎನ್ನುವುದನ್ನು ಬಯಲುಗೊಳಿಸಿ ಆ ಸಾಂಕೇತಿಕ ಚಿಹ್ನೆಗಳನ್ನು ಡಿಸೇಪ್ಟಿಕನ್‌ರು ಓದಲು ಬಲ್ಲರು ಎನ್ನುವುದನ್ನು ಗುಂಪಿಗೆ ತಿಳಿಸುತ್ತಾನೆ. ಆಗ ಮೈಕಿಲಾ ವೀಲಿಯನ್ನು ವಿಮುಕ್ತಿಗೊಳಿಸುತ್ತಾಳೆ. ಆತನಿಗೆ ಆ ಭಾಷೆಯನ್ನು ಓದಲು ಬಾರದಿದ್ದರೂ ಅದು ಪ್ರೈಮ್‌‍ಗಳಿಗೆ ಸಂಬಂಧಿಸಿದೆಂದು ಗುರುತಿಸುತ್ತಾನೆ. ನಂತರ ಗುಂಪನ್ನು ಡಿಸೇಪ್ಟಿಕನ್ ಸೀಕರ್ ಜೆಟ್‌ಫೈರ್‌ನತ್ತ ನಿರ್ದೇಶಿಸುತ್ತಾನೆ.   ಎಫ್ ಉದ್ವರ್ ಹಾಜಿ ಸೆಂಟರಿನಲ್ಲಿ ಜೆಟ್‌ಫೈರ್‌‍ನನ್ನು ಪತ್ತೆ ಹಚ್ಚಿ ಆತನನ್ನು ಆಲ್ ಸ್ಪಾರ್ಕಿನ ಸೀಳು ತುಂಡಿನಿಂದ ಸಕ್ರಿಯಗೊಳಿಸುತ್ತಾರೆ. ಅವರನ್ನು ಇಜಿಪ್ಟಿಗೆ ಟೆಲಿಪೋರ್ಟ್ ಮಾಡಿದ ತದನಂತರದಲ್ಲಿ ದ ಫಾಲನ್‌ನನ್ನು ಒಬ್ಬ ಪ್ರೈಮ್ ಮಾತ್ರ ಕೊಲ್ಲಬಲ್ಲ ಎಂದು ಜೆಟ್‌‍ಫೈರ್ ವಿವರಿಸುತ್ತಾನೆ. ಆತನು ಆ ಸಾಂಕೇತಿಕ ಚಿಹ್ನೆಗಳನ್ನು ಭಾಷಾಂತರಿಸಿದಾಗ ಅದು ಒಂದು ಒಗಟಾಗಿರುತ್ತದೆ. ಆ ಒಗಟು ಮಾಟ್ರಿಕ್ಸ್ ಆಫ್ ಲೀಡರ್ ಶಿಪ್ ಸುತ್ತಮುತ್ತ ಇರುವ ಮರಳುಗಾಡಿನಲ್ಲಿ ಇರುವುದನ್ನು ಸಾಂಕೇತಿಸುತ್ತದೆ.     ಆ ಸುಳಿವುಗಳನ್ನು ಹುಡುಕುತ್ತ ಹೋರಾಟ ಇವರ ಗುಂಪು ಒಂದು ಗೋರಿಯ ಎದುರು ಬಂದು ನಿಲ್ಲುತ್ತದೆ. ಅಲ್ಲಿ ಕೊಟ್ಟ ಕೊನೆಯಲ್ಲಿ ಮಾಟ್ರಿಕ್ಸ್ ಸಿಕ್ಕಿದರೂ ಅದು ಸ್ಯಾಮ್‌‍ನ ಕೈಯಲ್ಲಿ ಪುಡಿ ಪುಡಿಯಾಗಿ ಧೂಳಾಗಿ ಹೋಗುತ್ತದೆ.  ಮ್ಯಾಟ್ರಿಕ್ಸ್ ಆಪ್ಟಿಮ‍ಸ್‌ನನ್ನು ಮತ್ತೆ ಜೀವಂತವಾಗಿಸುತ್ತದೆ ಎಂಬ ನಂಬಿಕೆಯಿಂದ ಸ್ಯಾಮ್ ಆ ಪುಡಿಯನ್ನು ಒಟ್ಟು ಮಾಡಿ ಇಟ್ಟುಕೊಳ್ಳುತ್ತಾನೆ. ನಂತರ ಮೇಜರ್ ವಿಲಿಯಂ ಲೆನೋಕ್ಸ್‌ನಿಗೆ ಕಾಲ್ ಮಾಡಿ ಉಳಿದ ಆಟೊಬೊಟ್‌ಗಳ ಜೊತೆ ಆಫ್ಟಿಮಸ್‌ನ ಶರೀರವನ್ನು ತರಲು ಹೇಳುತ್ತಾನೆ.

ಆಟೊಬೊಟ್‌ಗಳ ಸೈನ್ಯದ ಜೊತೆಗೆ ಡಿಸೇಪ್ಟಿಕನ್‌ಗಳೂ ಕೂಡ ಬಂದು ಇಳಿಯುತ್ತಾರೆ. ಮತ್ತೆ ಯುದ್ಧ ಪ್ರಾರಂಭವಾಗುತ್ತದೆ. ಕಾದಾಟದ ಸಮಯದಲ್ಲಿ ಡಿಸೇಪ್ಟಿಕನ್‌ ಡಿವಾಸ್ಟೇಟರ್ ಹುಟ್ಟಿ ಬಂದು ಸನ್ ಹಾರವೆಸ್ಟರ್‌ನನ್ನು ಪಿರಮಿಡ್ಡಿನ ಒಳಗಿನಿಂದ ಎತ್ತಿ ತರುತ್ತಾನೆ. ಆದರೆ ಏಜೆಂಟ್ ಸಿಮನ್ಸ್‌ನ ಸಹಾಯದಲ್ಲಿ ಅಮೇರಿಕಾದ ಮಿಲಿಟರಿಯು ಡಿವಾಸ್ಟೇಟರ್‌ನನ್ನು ನಾಶಪಡಿಸುತ್ತದೆ. ಜೆಟ್‌ಫೈರ್ ಆಗಮಿಸಿ ಮಿಕ್ಸ್‌ಮಾಸ್ಟರ್‌ನನ್ನು ನಾಶಪಡಿಸುವಾಗ ಸ್ಕೋರ್‌ಪೊನೊಕ್‌ನಿಂದ ಗಾಯಗೊಳ್ಳುತ್ತಾನೆ.  ಅಷ್ಟರಲ್ಲಿ ವಾಯುಸೇನೆಯೂ ಡಿಸೇಪ್ಟಿಕನ್‌ರ ಮೇಲೆ ಕಾರ್ಪೆಟ್ ಬಾಂಬ್ ಹಾಕತೊಡಗುತ್ತದೆ. ಅದರಿಂದ ಮೆಗಾಟ್ರೋನ್ ತಪ್ಪಿಸಿಕೊಂಡು ಸ್ಯಾಮ್‌ನನ್ನು ಸಾಯಿಸಿಬಿಡುತ್ತಾನೆ. ಸ್ವಪ್ನದರ್ಶನದಲ್ಲಿ ಸ್ಯಾಮ್ ಉಳಿದ ಪ್ರೈಮ್‍ಳನ್ನು ಭೇಟಿಯಾಗಿ, ಅವರಿಂದ ಮಾಟ್ರಿಕ್ಸ್ ಆಫ್ ಲೀಡರ್‌ಶಿಪ್ ಅನ್ನುವುದು ಹುಡುಕಿದರೆ ಸಿಗುವ ವಸ್ತು ಅಲ್ಲ. ಬದಲಿಗೆ ಅದನ್ನು ಗಳಿಸಬೇಕಾಗುತ್ತದೆ. ಅದನ್ನು ನೀನು ಈಗಾಗಲೇ ಪಡೆಸುಕೊಂಡಿದ್ದಿಯೆ ಎಂದು ತಿಳಿಸುತ್ತಾರೆ. ಅವರು ಸ್ಯಾಮ್‌ನಿಗೆ ಆಪ್ಟಿಮಸ್ ನಡೆಗೆ ಇರುವ ಪ್ರೀತಿಗೆ ಅಭಾರವನ್ನು ಸೂಚಿಸಿ ಆಪ್ಟಿಮಸ್‌ನನ್ನು ಮತ್ತೆ ಜೀವಂತಗೊಳಿಸಲು ಮೊದಲು ಆತನ ಸ್ಪಾರ್ಕ್‌ನಲ್ಲಿ ಮ್ಯಾಟ್ರಿಕ್ಸ್‌ ಒಂದಾಗಿಸಬೇಕೆಂದು ತಿಳಿಸುತ್ತಾರೆ. ಮ್ಯಾಟ್ರಿಕ್ಸ್ ಮತ್ತೆ ಧೂಳಿನ ಪುಡಿಯಿಂದ ಎದ್ದು ಬರುತ್ತದೆ. ಸ್ಯಾಮ್ ಅದನ್ನು ಆಪ್ಟಿಮಸ್‌ನನ್ನು ವಾಪಸು ಪಡೆಯಲು ಬಳಸುತ್ತಾನೆ. ಅದೇ ಹೊತ್ತಿಗೆ ದ ಫಾಲ‍ನ್ ಆಟೊಬೊಟ್‌ಗಳನ್ನೂ ಸೋಲಿಸಿ, ಮ್ಯಾಟ್ರಿಕ್ಸ್‌ನ್ನು ಕದ್ದು, ಸನ್ ಹಾರ್ವೆಸ್ಟರ್‌ನ್ನು ಚಾಲನೆಗೊಳಿಸುತ್ತಾನೆ.  ಕೊನೆಯ ಘಳಿಗೆಯಲ್ಲಿ ಜೆಟ್‌ಫೈರ್ ತನ್ನ ಭಾಗಗಳನ್ನು ಮತ್ತು ಸ್ಪಾರ್ಕ‌ನ್ನು ಆಪ್ಟಿಮಸ್‌ಗೆ ನೀಡುತ್ತಾನೆ. ವರ್ಧಿಸಿದ ಸಾಮರ್ಥ್ಯಗಳೊಂದಿಗೆ ಆಪ್ಟಿಮಸ್ ಸನ್ ಹಾರವೆಸ್ಟರ್‌ನ್ನು ನಾಶಪಡಿಸಿ ದ ಫಾಲನ್‌ನ್ನು ಸಾಯಿಸುತ್ತಾನೆ. ಇತ್ತ ಸ್ಯಾಮ್ ಮೈಕಿಲಾ ಜೊತೆ ಪ್ರೀತಿಯ ವಿನಿಮಯ ಮಾಡುತ್ತಿರುವಾಗ ಅತ್ತ ಬದುಕುಳಿದ ಮೆಗಾಟ್ರೋನ್ ಮತ್ತು ಸ್ಟಾರ್‌ಸ್ಕ್ರೀಮ್‌ ಈ ಯುದ್ಧವನ್ನು ಎಂದಿಗೂ ನಿಲ್ಲಕೊಡವೆಂದು ಶಪಥ ಮಾಡುತ್ತಾರೆ.

ಚಿತ್ರದ ಕೊನೆಯಲ್ಲಿ ಆಪ್ಟಿಮಸ್ ಬಾಹ್ಯಾಕಾಶಕ್ಕೆ ಮನುಷ್ಯರು ಮತ್ತು ಟ್ರಾನ್ಸ್‌ಫಾರ್ಮರ್ಸ್ ಇಬ್ಬರು ಒಂದೇ ಗತಕಾಲವನ್ನು ಹೊಂದಿದ್ದಾರೆ ಎಂಬ ಸಂದೇಶವನ್ನು ಕಳಿಸುತ್ತಾನೆ. ಕೊನೆಯಲ್ಲಿ ಕ್ರೆಡಿಟ್ ಬರುತ್ತಿರುವಾಗ ಸ್ಯಾಮ್ ಪುನಃ ಕಾಲೇಜಿಗೆ ಮರಳುತ್ತಾನೆ.

## ಪಾತ್ರಗಳು ಮತ್ತು ವ್ಯಕ್ತಿತ್ವಗಳು 
### ಮನುಷ್ಯರು 
* ಶಾಯಾ ಲಬಾಫ್ ಮೆಗಾಟ್ರೋನ್‌ನನ್ನು ಸಾಯಿಸುವ ಸ್ಯಾಮ್ ವಿಟ್ವಿಕ್ಕಿಯ ಪಾತ್ರದಲ್ಲಿದ್ದಾರೆ. ಈ ಸಿನೆಮಾದಲ್ಲಿ ಸ್ಯಾಮ್ ತನ್ನ ಹಿಂದಿನ ಪ್ರಪಂಚ ರಕ್ಷಕ ಎಂಬ ಬಿರುದಿನಿಂದ ಮತ್ತು ಮಿತಿಮೀರಿ ಕಾಯಲು ಯತ್ನಿಸುವ ಪಾಲಕರು ಮತ್ತು ಬಂಬಲ್‌ಬೀಯಿಂದ ಹೊರಬಂದು ಮಾಮೂಲಾಗಿ ಬದುಕಲು ಪ್ರಯತ್ನಿಸುತ್ತಿದ್ದಾನೆ. ಅವನು ಈಸ್ಟ್ ಕೋಸ್ಟ್ ಕಾಲೇಜಿನಲ್ಲಿ ಖಗೋಳ ಶಾಸ್ತ್ರವನ್ನು ಅಭ್ಯಸಿಸಲು ಸೇರುತ್ತಾನೆ.  ಅಲ್ಲಿ ಕಲಿಯುತ್ತಿರುವ ಸಮಯದಲ್ಲಿ ಆತನಿಗೆ ಎನರ್ಗೋನ್ ಮೂಲವನ್ನು ಭೂಮಿಯ ಮೇಲೆ ಸೂಚಿಸುವ ಸೈಬರ್ಟ್ರೋನಿಯನ್ ಸಾಂಕೇತಿಕ ಚಿಹ್ನೆಗಳ ಸ್ವಪ್ನದರ್ಶನ ಆಗತೊಡಗುತ್ತದೆ. ಈ ಮಾಹಿತಿಯ ಸಲುವಾಗಿ ಡಿಸೇಪ್ಟಿಕನ್ಸ್ ಆತನ ಹಿಂದೆ ಬೀಳುತ್ತಾರೆ. 27 ಜುಲೈ, 2008ರಲ್ಲಿ ಲಬಾಫ್ ತನ್ನ ಸಹ ನಟಿ ಇಸಾಬೆಲ್ ಲುಕಾಸ್ ಜೊತೆ ಕಾರ್ ಕ್ರಾಶ್‌ಗೆ ಒಳಗಾಗಿ ಕೈ ಸರ್ಜರಿಗೆ ಒಳಗಾಗಬೇಕಾಗಿ ಬಂತು. ಕಥೆಯಲ್ಲಿನ ಸುಟ್ಟುಹಾಕಲ್ಪಡುವ ಪಾತ್ರದ ರಚನೆಯು ಅಪ್ರಸ್ತುತವಾದ ನಿರ್ಧಾರವಾಗಿತ್ತು.  ಈ ಕಾರಣದಿಂದ ಬೇ ಎರಡನೆಯ ಯುನಿಟ್ ದೃಶ್ಯಗಳನ್ನು ಚಿತ್ರೀಕರಿಸುವುದರಲ್ಲಿ ತೊಡಗಿಕೊಂಡಿದ್ದರಿಂದ ಚಿತ್ರ ನಿರ್ಮಾಣ ತನ್ನಿಂದಾಗಿ ಕೇವಲ ಎರಡು ದಿನ ವಿಳಂಬಗೊಂಡಿತೆಂದು ಲಬಾಫ್ ಹೇಳಿಕೊಂಡಿದ್ದಾನೆ. ಕೆಲವು ವಾರಗಳ ನಂತರ ನಿರೀಕ್ಷೆಗಿಂತ ಬಹುಬೇಗ ಗುಣಮುಖನಾಗಿ ಸೆಟ್‌ಗೆ ‍ಮರಳಿದ.  ಬೇ ಕತೆಯಲ್ಲಿ ಆತನ ಪಾತ್ರಕ್ಕೆ ಕೈಗೆ ಪೆಟ್ಟಾಗಿದೆಯೆಂದು ಬದಲಾವಣೆ ಮಾಡಿಸಿದ ಮತ್ತು ಓರ್ಸಿ ಹೇಳಿದಂತೆ ಉಳಿದ ಶಾಟ್‌ಗಳಲ್ಲಿ ಆತನ ಕೈಗಾದ ಪೆಟ್ಟನ್ನು ಮರೆಮಾಚಲು ಅಲ್ಲೇ ಸೆಟ್ಟಿನಲ್ಲಿ ಕತೆಯ ಬದಲಾವಣೆ ಮಾಡಲಾಯಿತು.    ಚಿತ್ರೀಕರಣ ಮುಗಿಯುವ ಹೊತ್ತಿನಲ್ಲಿ ಲಬಾಫ್ ಪ್ರೋಪ್ ಒಂದಕ್ಕೆ ಡಿಕ್ಕಿ ಹೊಡೆದು ಮತ್ತೆ  ಕಣ್ಣಿಗೆ ಗಾಯ ಮಾಡಿಕೊಂದು ಏಳು ಹೊಲಿಗೆ ಹಾಕಿಸಿಕೊಂಡ. ಎರಡು ತಾಸಿನ ಬಳಿಕ ಚಿತ್ರೀಕರಣ ಪ್ರಾರಂಭವಾದರೂ ಆ ಗಾಯ ಅಂತಿಮ ಸಿನೆಮಾದ ಕೆಲ ದೃಶ್ಯಗಳಲ್ಲಿ ತೋರಿಬರುತ್ತದೆ. 
* ಮೇಘನ್ ಫೊಕ್ಸ್ ಸ್ಯಾಮ್‌ನ ಗರ್ಲ್ ಫ್ರೆಂಡ್ ಆದ ಮೈಕಿಲಾ ಬೆನ್ಸ್ ಪಾತ್ರದಲ್ಲಿ ಅಭಿನಯಿಸಿದ್ದಾರೆ. ಹಣದ ಮುಗ್ಗಟ್ಟಿನಿಂದ ಮೈಕಿಲಾಗೆ ಸ್ಯಾಮನ ಜೊತೆ ಕಾಲೇಜಿಗೆ ಸೇರಲು ಸಾಧ್ಯವಾಗುವುದಿಲ್ಲ.  ಫಾಕ್ಸ್ *ಜೆನ್ನಿಫರ್* ಪಾತ್ರಕ್ಕಾಗಿ ತನ್ನ ತೂಕವನ್ನು ಕಡಿಮೆ ಮಾಡಿದ್ದಳು. ಮತ್ತೆ ಈ ಪಾತ್ರಕ್ಕಾಗಿ ಕೇವಲ ಎರಡು ವಾರಗಳಲ್ಲಿ ತೂಕವನ್ನು ಹತ್ತು ಪೌಂಡ್ ಏರಿಸಿಕೊಳ್ಳಬೇಕಾಯಿತು.  ಆಕೆ "ಮೈಕಲ್‌ಗೆ ಸ್ಕಿನ್ನಿ ಹುಡುಗಿಯರೆಂದರೆ ಇಷ್ಟವಿಲ್ಲ" ಎಂದು ವಿವರಿಸುತ್ತಾಳೆ. 
* ಜೋಶ್ ದುಹಾಮೆಲ್ ಅಮೇರಿಕಾದ ಆರ್ಮಿ ರೆಂಜರ್ ಮತ್ತು ಆಟೊಬೊಟ್‌ಗಳ ಸಹಾಯಕ.  ಒಂದು ಸಲ ರೊಡ್ರಿಗಸ್‌ನನ್ನು ಕೈ ಬಿಟ್ಟು ಜೋನ್ ಹಿಲ್‌ನನ್ನು ಈ ಪಾತ್ರಕ್ಕೆ ನಿಯೋಜಿಸಲು ಆಲೋಚಿಸಲಾಗಿತ್ತು.
* ಸೆಯ್ಮೊರ್ ಸಿಮನ್ಸ್ ಆಗಿ ಜೋನ್ ಟರ್ಟುರ್ರೊ ಅಭಿನಯಿಸಿದ್ದಾರೆ. ಈತ ಮೊದಲು ಟ್ರಾನ್ಸ್‌ಫಾರ್ಮರ್ಸ್‌ ಚಟುವಟಿಕೆಗಳ ಮೇಲೆ ನಿಗಾ ಇಡುತ್ತಿದ್ದ ಕೊನೆಗೊಂಡ ಸೆಕ್ಟರ್ 7 ಯುನಿಟ್‌ನ ಎಜೆಂಟ್‌ ಆಗಿದ್ದ.
*  ಥಿಯೊಡೊರ್ ಗಾಲೊವೇ ಆಗಿ ಜೊನ್ ಬೆಂಜಿಮನ್ ಹಿಕ್ಕಿ ಅಭಿನಯಿಸಿದ್ದಾರೆ. ಈತ ಅಮೇರಿಕಾದ ರಾಷ್ಟ್ರೀಯ ಭದ್ರತಾ ಸಲಹೆಗಾರನಾಗಿದ್ದಾನೆ. ಆತ ಭೂಮಿಯ ಮೇಲೆ ಡಿಸೇಪ್ಟಿಕನ್ಸ್ ಇನ್ನೂ ಇರುವುದಕ್ಕೆ ಆಟೊಬೊಟ್‌ಗಳೇ ಕಾರಣವೆಂದು ಬಲವಾಗಿ ನಂಬಿಕೊಂಡಿದ್ದಾನೆ.
* NESTನ ಮುಖ್ಯಸ್ಥ ಜನರಲ್ ಮೊರ್ಶೋವರ್‌ನ ಪಾತ್ರದಲ್ಲಿ ಗ್ಲೆನ್ ಮರ್ಶೊವರ್‌ ಇದ್ದಾರೆ. ಈತ ಪೆಂಟಗಾನ್‌ನ ಸ್ಕಾಡ್ ಜೊತೆ ಸಂಪರ್ಕದಲ್ಲಿರುತ್ತಾನೆ. 2007ರ ಸಿನೆಮಾದ ಪ್ರಾರಂಭದಲ್ಲಿ ನೌಕೆಯೊಂದು ಬ್ಲಾಕೌಟ್‌ನಿಂದ ನಾಶವಾಗುವ ದೃಶ್ಯವೊಂದರಲ್ಲಿ ಈತ ಸಣ್ಣ ಪಾತ್ರವಹಿಸಿದ್ದ. 
* ಗ್ರಾಹಮ್ ಪಾತ್ರದಲ್ಲಿ ಮಾಥ್ಯೂ ಮಾರ್ಸೆಡನ್ ಇದ್ದಾರೆ. ಈತ SASFನ ಏಜೆಂಟ್ ಮತ್ತು ಇಂಗ್ಲೆಂಡಿನ ವಿಶೇಷ ಸೇನಾಬಲದ ಸದಸ್ಯ. ನಂತರ ನೆಸ್ಟ್ ಸೇರುತ್ತಾನೆ. ಮಾರ್ಸೆಡನ್ ಕಾಮಿಕ್ಸ್ ಓದುತ್ತ ಬೆಳೆದವನು. ಆತನಿಗೆ 2007ರ ಸಿನೆಮಾ ತುಂಬಾ ಹಿಡಿಸಿತ್ತು. ಬೇ‌ಗೆ ಈತನ ಆಡಿಶನ್‌ ಇಷ್ಟವಾಗಿ ಸಿನೆಮಾದಲ್ಲಿ ಪಾತ್ರದ ಸ್ಕ್ರೀನ್ ಸಮಯವನ್ನು ಜಾಸ್ತಿ ಮಾಡಿದ.
* ಸ್ಯಾಮ್‍ನ ಲೆಕ್ಚರ್ ಆದ ಪ್ರೊಫೆಸರ್ ಆರ್ ಎ ಕೊಲನ್ ಪಾತ್ರದಲ್ಲಿ ರಯಾನ್ ವಿಲ್ಸ್‌ನ್ ಇದ್ದಾರೆ. ಬೆಯ ಈ ಪಾತ್ರವನ್ನು ಆತನ ನಿಜ ಜೀವನದ ವೆಸ್ಲೆಯನ್ ವಿಶ್ವವಿದ್ಯಾಲಯದ ಪ್ರೊಫೆಸರ್ ಒಬ್ಬರ ಮೇಲೆ ಮಾಡಿದ್ದಾನೆ. ಆ ಪ್ರೊಫೆಸರ್ ಮೇಲೆ ಆತ ವಿದ್ಯಾರ್ಥಿನಿಯರ ಜೊತೆ ಜಾಸ್ತಿ ಮಾತಾಡುತ್ತಿದ್ದ ಎಂಬ ರೂಮರ್ ಇತ್ತು.
ಜಾರ್ಜ್ "ಫಿಗ್" ಫಿಗೊರಾ ಪಾತ್ರವನ್ನು ಮತ್ತೆ ಮಾಡುವಂತೆ ಬೇ‌ಯು ಅಮ್ಯೂರಿ ನೊಲಸ್ಕೊನನ್ನು ಸಂಪರ್ಕಿಸಿದ್ದ. ಆದರೆ ಶೆಡ್ಯೂಲಿಂಗ್ ತೊಂದರೆಯಿಂದ ಆತ ಆ ಪಾತ್ರವನ್ನು ನಿರಾಕರಿಸಿದ.

### ಆಟೊಬೊಟ್ಸ್ 
* ಪೀಟರ್ ಕಲನ್ ಆಟೊಬೊಟ್‌ಗಳ ನಾಯಕ ಆಪ್ಟಿಮಸ್ ಪ್ರೈಮ್‌ಗೆ ಧ್ವನಿ ನೀಡಿದ್ದಾರೆ. ಈತ ಆತನ ನೀಲಿ ಬಣ್ಣದ ಕೆಂಪು ಜ್ವಾಲೆಯ ಚಿತ್ರವಿರುವ ಪೀಟರ್ಬಿಲ್ಟ್ ಟ್ರಕ್ ಆಗೇ ಇದ್ದಾನೆ. ಪರಿಕಲ್ಪನೆಯ ಪ್ರಬಂಧಗಳಲ್ಲಿ ಈತನ ಕ್ಲಾಸಿಕ್ ಟ್ರೇಲರ್ ಅನ್ನು ಈತನ ಪವರ್ ಅಪ್ ಕ್ರಮದಲ್ಲಿ ಉಪಯೋಗಿಸುವಂತಹ ಪ್ರಯತ್ನ ಮಾಡಲಾಗಿತ್ತು. ಆದರೆ ಅವೆಲ್ಲ ಜೆಟ್‌ಫೈರ್‌ನ ಪರವಾಗಿ ಹೋಯಿತು. ಮೊದಲು ಈತನಿಗಾಗಿ ಒಂದು ಸಣ್ಣ ಪಾತ್ರವನ್ನು ರಚಿಸಲಾಗಿತ್ತು. ಆದರೆ ಅದನ್ನು ಸಿನೆಮಾದ ಕೊನೆಯ ಹೊತ್ತಿನಲ್ಲಿ ಸೇರಿಸಲಿಲ್ಲ.
* ಬಂಬಲ್‌ಬೀ ಎನ್ನುವ ಅಟೊಬೊಟ್ ಸ್ಯಾಮನ ಸ್ನೇಹಿತನಾಗಿದ್ದು, ಐದನೇಯ ತಲೆಮಾರಿನ ಚಿವರೊಲೆಟ್ ಕ್ಯಾಮರೋ ಆಗಿ ವೇಷಾಂತರಗೊಳ್ಳುತ್ತದೆ.  2007ರ ಸಿನೆಮಾದ ಅಂತ್ಯದಲ್ಲಿ ಈತನ ಧ್ವನಿಯನ್ನು ಸರಿಪಡಿಸಲಾಗಿದ್ದರೂ ಈ ಸಿನೆಮಾದಲ್ಲಿ ಇವನ ಧ್ವನಿ ಮತ್ತೆ ಹಾಳಾಗಿದೆ. ಆತ ತನ್ನ ರೇಡಿಯೊದ ಚಿಕ್ಕ ಧ್ವನಿತುಂಡುಗಳನ್ನು ತನ್ನ ಮಾತುಕತೆಗೆ ಬಳಸುತ್ತಿದ್ದಾನೆ. ಇದರ ಸಹ ಕಾಮಿಕ್ ಸರಣಿಯಲ್ಲಿ ಇದಕ್ಕೆ ಕಾರಣವನ್ನು ಹೇಳಲಾಗಿದೆ. ಧ್ವನಿ ಪೆಟ್ಟಿಗೆಯನ್ನು ಸರಿಪಡಿಸಿದ ನಂತರದ ದಿನಗಳಲ್ಲಿ ಸ್ಟಾರ್‌ಸ್ಕ್ರೀಮ್ ಜೊತೆಗಿನ ಕಾದಾಟವೊಂದರಲ್ಲಿ ಅದು ಮತ್ತೆ ಹಾಳಾಗುತ್ತದೆ. ಮಾರ್ಕ್ ರಯಾನ್‌ನನ್ನು ಬಂಬ್ಲೀಬಿಯ ಧ್ವನಿಗಾಗಿ ಪುನಃ  ನೇಮಿಸಿಕೊಳ್ಳಲಾಗಿತ್ತು. ಆದರೆ ಈ ಪಾತ್ರ ಮಾತಾಡುವುದನ್ನು ಅಂತಿಮ ಸಿನೆಮಾದಲ್ಲಿ ಸೇರಿಸಲಿಲ್ಲ. ಜೊತೆಗೆ ರೆಯಾನ್ ಸೆಟ್‌ನಲ್ಲಿ ರೊಬೊಟ್‌ಗಳ ಸ್ಟಾಂಡ್ ಇನ್ ಆಗಿ ಪಾತ್ರವನ್ನು ಮುಂದುವರಿಸಿದ. ಬಂಬಲ್‌ಬೀಯ ಹಳೇ ಚೆಹರೆಯಾಗಿದ್ದ 2006ನ ಕಾಮರೋವನ್ನು ಚಿತ್ರ ತಯಾರಕರು ಹೊಸತಾಗಿಸಿದ್ದಾರೆ. ಇದು 2010ರ ಸುಪರ್ ಸ್ಪೋರ್ಟ್ಸ್‌ನ ಪ್ರೊಡಕ್ಷನ್ ಮಾಡೆಲ್ ಅಧಾರದ ಮೇಲೆ ರಚಿತವಾಗಿದೆ. 
* ಮಾರ್ಕ್ ರೆಯಾನ್ ಜೆಟ್‌ಫೈರ್‌ಗೆ ಧ್ವನಿ ನೀಡಿದ್ದಾರೆ. ಈತ ಡಿಸೆಪ್ಟೀಕನ್ ಸೀಕರ್. ಬೇಕೆಂದಾಗ ತನ್ನನ್ನು SR-71 ಬ್ಲಾಕ್‌ಬರ್ಡ್‌ಗೆ ರೂಪಾಂತರಿಸಬಲ್ಲ. ತನಗಾದ ಗಾಯ ಮತ್ತು ಇಳಿವಯಸ್ಸಿನಿಂದ ಈತನಿಗೆ ಆಟೊಬೊಟ್ ಆಗದೇ ಬೇರೆ ದಾರಿ ಇರಲಿಲ್ಲ. ಕತೆಗಾರರಿಗೆ ಒಂದು ವಯಸ್ಸಾದ ರೊಬೊಟ್ ಬೇಕಾಗಿತ್ತು. ಆ ಕಾರಣ ಸ್ಕ್ರೀಪ್ಟ್ ಬರೆಯುವಾಗ ಜೆಟ್‌ಫೈರ್‌ಗೆ ಈ ವಿಶಿಷ್ಟ ಸ್ವಭಾವ ನೀಡಿದರು. ಈತ ಕಿರುಗುಟ್ಟುತ್ತಾನೆ ಮತ್ತು ಚೆನ್ನಾಗಿ ರೂಪಾಂತರ ಹೊಂದಲು ಸಾಧ್ಯವಾಗುವುದಿಲ್ಲ. ಇದಕ್ಕೆ ಕಾರಣ ಈತನ  ಖಾಲಿಯಾಗುತ್ತಿರುವ ಎನರ್ಗೊನ್ ಎಂದು ಹೇಳಲಾಗಿದೆ. ಮಡ್‌ಫ್ಲಾಪ್ ಸ್ವಲ್ಪ ಹೆಚ್ಚೆ ಕ್ರಿಯಾಶಾಲಿ. ಅದೇ ಸ್ಕಿಡ್ಸ್ ತಮ್ಮಿಬ್ಬರಲ್ಲಿ ತಾನೇ ಜಾಣನೆಂದು ಹಮ್ಮಿನಿಂದ ಪ್ರೌಢನಂತೆ ವರ್ತಿಸುತ್ತಾನೆ. ಆದರೆ ಸುಮ್ಮನೆ ಮಾತಾಡದೇ ಇರಲು ಆತನಿಗೆ ಸಾಧ್ಯವಾಗುವುದಿಲ್ಲ. ಇವರಿಬ್ಬರೂ ಕಚ್ಚಾಡಿಕೊಳ್ಳದೇ ಇರುವಾಗ ತಮ್ಮಲ್ಲೇ ಸೈಕಿಕ್ ಲಿಂಕ್‌ನ್ನು ಹೊಂದುತ್ತಾರೆ. ಅದು ಅವರಿಗೆ ಯುದ್ಧರಂಗದಲ್ಲಿ ಸಂಘಟಿತವಾಗಿ ಕಾದಾಡಲು ಸಹಾಯ ಮಾಡುತ್ತದೆ.  ಬೇ ಅವರು *ದಿ ಲಿಟಲ್ ಎಂಜಿನ್ ದಟ್ ಕುಡ್*  ಕಥೆಯಲ್ಲಿನ ಈ ಅವ್ಯವಸ್ಥೆಯಿಂದಿರುವ ಆದರೆ ನಾಯಕನ ಪಾತ್ರಗಳ ಮಾಹಿತಿಯನ್ನು ತುಲನೆ ಮಾಡಿದರು.. ಬೇ ಕಾರುಗಳನ್ನು ಆಯ್ಕೆ ಮಾಡುವ ಮುಂಚೆಯೇ ಸಣ್ಣ ಕಾರುಗಳು ದೊಡ್ಡ ಕಾರುಗಳಿಗಿಂತ ನೋಡಲು ಕಣ್ಣಿಗೆ ತಂಪಾಗಿರುತ್ತವೆ ಎಂದು ಭಾವಿಸಿ ವಿನ್ಯಾಸಗೊಳಿಸಿದ್ದೇವು ಎಂದು ಎಡ್ ವೆಲ್ಬರ್ನ್ ಹೇಳಿದ್ದಾನೆ. ಈ ಅವಳಿಗಳು ಒಂದಾಗುವ ಸಾಮರ್ಥ್ಯವನ್ನು ಹೊಂದಿವೆ. ಗುಲಾಬಿ ಮತ್ತು ಬಿಳಿ ಬಣ್ಣದ [ಐಸ್‌ಕ್ರೀಮ್ ವ್ಯಾನ್. 2007ರ ಸಿನೆಮಾದಲ್ಲಿ ವಿಲ್ಸನ್ ಫೆಂಜಿಗೆ ಧ್ವನಿ ನೀಡಿದ್ದ.
* [ಜೆಸ್ ಹರ್ನೆಲ್ ಐರನ್‌ಹೆಡ್‌ಗೆ ಧ್ವನಿ ನೀಡಿದ್ದಾರೆ. ಈತ ಆಟೋಬೊಟ್‌ಗಳ ವೆಪನ್ ಸ್ಪೆಶಲಿಸ್ಟ್. ಈತ GMC Topkick ಆಗಿ ರೂಪಾಂತರ ಹೊಂದಬಲ್ಲ.
* ರ್ರಾಚೆಟ್‌ಗೆ ರೊಬರ್ಟ್ ಫೊಕ್ಸ್‌ವರ್ತ್ ಧ್ವನಿ ನೀಡಿದ್ದಾರೆ. ಈತ ಆಟೋಬೊಟ್‌ಗಳ ಮೆಡಿಕ್. ಈತ ಹುಡುಕಿ ರಕ್ಷಿಸಬಲ್ಲ Hummer H2 ಆಗಿ ರೂಪಾಂತರ ಹೊಂದಬಲ್ಲ. ಈ ಸಾಮರ್ಥ್ಯವನ್ನು ಸಿನೆಮಾದ ಕಾದಂಬರೀಕರಣದಲ್ಲಿ ನೋಡಬಹುದು.  ಅಧಿಕೃತ ಟೊಯ್ ಲೈನ್‌ನಲ್ಲಿ ಈ ಮೂರು ಸಹೋದರಿಯರಿಗೆ ಪ್ರತ್ಯೇಕವಾದ ಹೆಸರುಗಳು ಇದ್ದರೂ ಕೂಡ ಇವುಗಳನ್ನು ಸಿನೆಮಾದಲ್ಲಿ "ಆರ್ಕೀ" ಎಂದು ಕರೆಯಲಾಗಿದೆ. ಹಾಗೂ ಕ್ರೆಡಿಟ್‌ನಲ್ಲಿ ಆರ್ಕೀಗೆ ಡೆಲಿಸ್ಲಿ ಧ್ವನಿ ನೀಡಿದವರು ಎಂದು ತೋರಿಸಲಾಗಿದೆ.ಈ ಮೂರು ಸಹೋದರಿಯರು ಇಂತಿವೆ:
** ಟೊಯ್ ಲೈನಿನ ಗುಲಾಬಿ ಬಣ್ಣದ Ducati 848  ಆರ್ಕೀ 
** ಟೊಯ್ ಲೈನಿನ ನೀಲಿ ಬಣ್ಣದ Suzuki B-King 2008 ಕ್ರೊಮಿಯಾ ಎಲಿಟಾ ಒನ್. ಮೊದಲೊಮ್ಮೆ ಈಕೆಯನ್ನು ಫ್ಲೇರ್‌ಅಪ್ ಎಂದು ಕರೆಯಲು ಯೋಜಿಸಲಾಗಿತ್ತು.

:ಎಲ್ಲಾ ಮೂರು ಮೋಟರ್‌ ಸೈಕಲ್‌ಗಳ ಲಕ್ಷಣಗಳ ಗ್ರಾಹಕೀಯಕರಣವನ್ನು ನಿರ್ವಹಿಸಿದ್ದು ಕಸ್ಟಮ್‌ ಸ್ಪೋರ್ಟ್ಸ್‌ಬೈಕ್‌ ಬಿಲ್ಡರ್‌ *retroSBK*. 2007ರ ಸಿನೆಮಾದಲ್ಲಿ ಆರ್ಕೀಯನ್ನು ಬೈಕಿನಿಂದ ರೂಪಾಂತರ ಹೊಂದಬಲ್ಲ ರೊಬಟ್ ಆಗಿ ತೋರಿಸಲು ನಿರ್ಧರಿಸಲಾಗಿತ್ತು. ಆದರೆ ಉಳಿದ ರೊಬೊಟ್‌ಗಳಿಗೆ ಹೋಲಿಸಿದರೆ ಆರ್ಕೀ ಚಿಕ್ಕದಾಗಿ ಕಾಣುತ್ತಿದ್ದರಿಂದ ಈಕೆಯನ್ನು ಕೈಬಿಡಲಾಯಿತು. ಜೊತೆಗೆ ನಿಜಾಂಶ ಎಂದರೆ ಕತೆಗಾರರಿಗೆ ಈಕೆಯ ಲಿಂಗದ ಬಗ್ಗೆ ವಿವರಿಸಲು ತಕ್ಕದಾದ ಸಮಯಾವಕಾಶ ಇರಲಿಲ್ಲ. ಆದಾಗ್ಯೂ ಈಕೆಯ ಜೊತೆಗೆ ಉಳಿದ ಸ್ತ್ರೀ ಟ್ರಾನ್ಸ್‌ಫೋರ್ಮಸ್‌ಗಳು 2007ರ ಸಿನೆಮಾದ ಟೊಯ್ ಲೈನಿನಲ್ಲಿ ಮತ್ತು ಟೈ-ಇನ್ ಕಾಮಿಕ್ಸ್‌ನಲ್ಲಿ ಕಾಣಸಿಗುತ್ತವೆ. ಈ ರೊಬೊಟ್‌ಗಳನ್ನು ಲಿಂಗದ ಆಧಾರದ ಮೇಲೆ ಗುರುತಿಸಬೇಕೆ ಬೇಡವೇ ಅನ್ನುವುದನ್ನು ಸಿನೆಮಾದ ಪೋಸ್ಟ್-ಪ್ರೊಡಕ್ಷನ್ ಸಮಯದವರೆಗೂ ಕತೆಗಾರರಿಗೆ ನಿರ್ಧರಿಸಲಾಗಲಿಲ್ಲ. ಆ ಕಾರಣ ಅಂತಿಮ ಸಿನೆಮಾದಲ್ಲಿ ಈ ವಿಷಯವನ್ನು ಉದ್ದೇಶಿಸಿ ಏನನ್ನೂ ಹೇಳಲಾಗಲಿಲ್ಲ. ಆರ್ಕೀಯ ರೈಡರ್ ಹೊಲೊಗ್ರಾಮ್‌ಗಳನ್ನು ಎರಿನ್ ನಾಸ್ ಅಭಿನಯಿಸಿದ್ದಾರೆ.

* ಸೈಡ್‌ಸ್ವೈಪ್‌ಗೆ ಧ್ವನಿ ನೀಡಿದವರು ಆಂಡ್ರಿ ಸೊಜಿಲೊಜ್.  ಇದು ಬೆಳ್ಳಿ ಬಣ್ಣದ ಶೆವರ್ಲೇ ಕಾರ್ವೆಟ್ ಸ್ಟಿಂಗ್‌ರೇ ವಿನ್ಯಾಸದಲ್ಲಿದೆ. ಈತನ ಕೈಗಳನ್ನು ಪುನಃ ಜೋಡಿಸಬಲ್ಲಂತಹ ಕತ್ತಿಯ ಅಲಗಿನಂತಿದ್ದರೆ, ಕಾಲುಗಳು ಚಕ್ರಗಳಿಂದ ಮಾಡಿದ್ದಾಗಿವೆ. ಈತನು 2007ರ ಸಿನೆಮಾದ ಬೊನ್‌ಕ್ರಶರ್ ರೀತಿಯಲ್ಲಿ ಸ್ಕೇಟಿಂಗ್ ಮಾಡುತ್ತ ಓಡಾಡುತ್ತಾನೆ. ಈತನ ವಿನ್ಯಾಸಕಾರರು ರೊಲರ್ ಡೆರ್ಬಿ ಆಟಗಾರರಿಂದ ಪ್ರೇರಣೆ ಪಡೆದುಕೊಂಡಿದ್ದಾರೆ. ಸೈಡ್‌ಸ್ವೈಪ್ G1ನಲ್ಲಿ ಇದ್ದುದರಿಂದ ಈತನನ್ನು ಲ್ಯಾಂಬೋರ್ಗೀನಿ ಮಾಡಬೇಕೆಂದು ಮುಂಚಿತವಾಗಿ ಸ್ಕ್ರೀಪ್ಟ್ ಬರೆದಿದ್ದರೂ ಸಹಿತ ಬೇ ಈತನನ್ನು ಸ್ಟಿಂಗ್‌ರೇ ಆತಿ ಪರಿವರ್ತಿಸಬೇಕೆಂದು ನಿರ್ಧರಿಸಿದ.
* ಜೊಲ್ಟ್, ಇದು ಒಂದು ಜೊತೆ ಇಲೆಕ್ಟ್ರಿಕ್ ಚಾವಟಿಯನ್ನು ಹೊಂದಿದ ನೀಲಿ ಬಣ್ಣದ ಶಿವರ್ಲೇ ವೋಲ್ಟ್. ಇದು ಇದರ ಇನ್ನೊಂದು ರೂಪವಾದ ಇಲೆಕ್ಟ್ರಿಕ್ ಕಾರಿಗೆ ತಕ್ಕುದಾಗಿದೆ. ಸಿನೆಮಾಗೆ ಕಾರುಗಳನ್ನು ಪೂರೈಸುವ ಜನರಲ್ ಮೋಟರ್ಸ್ ವೊಲ್ಟ್ ಕಾರಗೆ ಪ್ರಚಾರ ಒದಗಿಸಬೇಕೆಂದು ಇಷ್ಟಪಟ್ಟಿದ್ದರಿಂದ ಇದನ್ನು ಕೊನೆಯ ಘಳಿಗೆಯಲ್ಲಿ ಪಾತ್ರವರ್ಗಕ್ಕೆ ಸೇರಿಸಲಾಗಿತ್ತು. ವೊಲ್ಟ್ ಕಾರಿನ ಗುಣಗಳ ಪ್ರತಿಮೆಯಾಗಿರುವ ಜೊಲ್ಟ್‌ನನ್ನು ಮತ್ತು ಅದು ಆ ಕಾರಿನ ವಿನ್ಯಾಸದ ವಿಶಿಷ್ಠತೆಯನ್ನು ಹೊರಹೊಮ್ಮಿಸಿದಕ್ಕೆ ವೆಲ್ಬರ್ನ್ ಸಂತೋಷಗೊಂಡ. ಮೈಕಲ್ ಬೇಯ್ ಮೊದಲು ಈತನನ್ನು ಮತ್ತೆ ಜೀವಂತಗೊಳಿಸುವುದಿಲ್ಲ ಎಂದು ಹೇಳಿಕೊಂಡಿದ್ದ. 2007ರ ಸಿನೆಮಾದಲ್ಲಿ ಈತನನ್ನು ಸಾಯಿಸಿ ಲೌರೆಂಟಿಯನ್ ಅಬೈಸ್‌ಗೆ ಬೀಸಾಕಿದ್ದರು. ಈ ಸಿನೆಮಾದಲ್ಲಿ ಡಿಸೆಪ್ಟಿಕನ್‌ಗಳು ಆಲ್ ಸ್ಪ್ರಾರ್ಕಿನ ಸೀಳು ತುಂಡಿನಿಂದ ಈತನನ್ನು ಸೈಬರ್ಟ್ರೋನಿಯನ್ ವಿಂಗ್ ಇರುವ ಟಾಂಕ್ ಆಗಿ ಪುನರ್ ನಿರ್ಮಿಸುತ್ತಾರೆ. ಈ ಸಿನೆಮಾದ ಕೆಲವು ಮಾರ್ಪಾಡಾದ ಭಾಗಗಳಲ್ಲಿ ಆತ 2007ರ ಸಿನೆಮಾದಂತೆ ಸೈಬರ್ಟೋನಿಯನ್ ಜೆಟ್ ಆಗಿ ರೂಪಾಂತರ ಹೊಂದಬಲ್ಲ. ಹೀಗೆ ಈತ ಮೂರು ರೂಪಾಂತರ ಹೊಂದಬಲ್ಲವನಾಗಿದ್ದಾನೆ. ಆಲ್ ಸ್ಪಾರ್ಕ್‌ನಿಂದ ಹತನಾಗಿದ್ದ ಈತ ಈಗ ಅದನ್ನು ಹೀರಿದ್ದರಿಂದ ಇನ್ನೂ ಬಲಶಾಲಿಯಾಗಿದ್ದಾನೆ. ಈ ಪಾತ್ರವನ್ನು ಹೊಸದಾಗಿ ಬರೆಯಬೇಕಾದಾಗ ಸಾಮಾನ್ಯ ಪ್ರೇಕ್ಷಕರನ್ನು ಗೊಂದಲಕ್ಕೀಡು ಮಾಡಬಾರದೆಂದು ಈತನನ್ನು ಗಾಲ್ವಟ್ರೊನ್ ಎಂದು ಹೊಸ ಹೆಸರಿಡಲಿಲ್ಲ.
* ದ ಫಾಲನ್ ಪಾತ್ರಕ್ಕೆ ಟೊನಿ ಟೊಡ್ ಧ್ವನಿ ನೀಡಿದ್ದಾರೆ. ಈತ ಪ್ರೈಮ್ ರಾಜವಂಶದವನು ಮತ್ತು ಮೆಗಾಟ್ರೋನ್‌ನ ಮಾಸ್ಟರ್.   ಈ ಸಿನೆಮಾದಲ್ಲಿ ಮೊದಲಿಗೆ ಈತನನ್ನು ನೆಮಿಸಿಸ್‌ನಲ್ಲಿ ಒಂದು ರೀತಿಯ ನಿದ್ರಾವಸ್ಥೆಯಲ್ಲಿ ವಿನಾಕಾರಣ ತೋರಿಸುತ್ತರಾದರೂ ಇದಕ್ಕೆ ಮುನ್ನ ಬಂದ ಸಿನೆಮಾದ ಕಾದಂಬರಿಯಲ್ಲಿ ಇದಕ್ಕೆ ಕಾರಣವನ್ನು ವಿವರಿಸಲಾಗಿದೆ. ಸಾವಿರಾರು ವರ್ಷಗಳ ಹಿಂದೆ ಈತನೆಸಗಿದ ನಂಬಿಕೆದ್ರೋಹದಿಂದ ತನ್ನ ಸಹೋದರರಿಂದಲೇ ಇನ್ನೊಂದು ಆಯಾಮದಲ್ಲಿ ಬಂಧಿಸಲ್ಪಟ್ಟಿದ್ದ.  ಈ ಸಮಯದಲ್ಲಿ ಈತನು ಉಳಿದ ಡಿಸೇಪ್ಟಿಕನ್‌ಗಳ ಜೊತೆಗೆ ಅಂತರ್ ಆಯಾಮದ ಕಿಟಕಿಯ ಮುಖಾಂತರ ಸಂಪರ್ಕದಲ್ಲಿದ್ದ. ಕಿಟಕಿಯ ಮೂಲಕ ಮೂಡುವ ಈತನ ಚಿತ್ರವೇ ಡಿಸೆಪ್ಟಿಕನ್‌ಗಳ ಲಾಂಛನಕ್ಕೆ ಪ್ರೇರಕವಾಗಿತ್ತು. ಲೊರೆಂಜೊ ದಿ ಬೊನ್‌ವೆಂತುರಾ ದ ಫಾಲನ್‌‌ನನ್ನು ಜುದಾಸ್ ಇಸ್ಕಾರಿಯಟ್‌ಗೆ ಹೋಲಿಸಿದ್ದಾನೆ.  ಕತೆಗಾರರು ಹಲವು ಕಾರ್ಟೂನ್‌ಗಳು ಮತ್ತು ಕಾಮಿಕ್ಸ್ ಹುಡುಕಿ ಆದ ಮೇಲೆ ದ ಫಾಲನ್‌ನನ್ನು ಆರಿಸಿದರು. ಏಕೆಂದರೆ ಈತ "ಎಲೆಮೆಂಟಲ್" ವಿಲನ್ ಎಂದು ನಿರ್ಧರಿಸಿದ್ದರು ಮತ್ತು ಫ್ರಾಂಕ್ ವೆಲ್ಕರ್‌.
* ಮೆಗಾಟ್ರೊನ್‌ನ ವಿಶೇಷ ಸಂಪರ್ಕಾಧಿಕಾರಿಯಾದ ಸೌಂಡ್‌ವೇವ್‌ಗೆ ಫ್ರಾಂಕ್ ವೆಲ್ಕರ್ ಧ್ವನಿ ನೀಡಿದ್ದಾರೆ. ಈ ಸಿನೆಮಾದಲ್ಲಿ ಈತ ಯಾವುದೇ ರೊಬೊಟ್ ಅಥವಾ ವಾಹನವಾಗಿಯೂ ಕಾಣಿಸಿಕೊಂಡಿಲ್ಲ. ಆದರೆ ಟೊಯ್ ಲೈನ್‌ನಲ್ಲಿ "ಸೆಟಲೈಟ್ ಮೊಡ್" ನಲ್ಲಿ ಕಾಣಿಸಿಕೊಂಡೀದ್ದಾನೆ. ಈತ ತನ್ನನ್ನು ತಾನೇ ಮಿಲಿಟರಿ ಉಪಗ್ರಹಗಳಿಗೆ ಅಂಟಿಕೊಂಡು ಪ್ರಪಂಚಾದ್ಯಂತದ ಡಿಸೆಪ್ಟಿಕನ್‌ರ ಚಳುವಳಿಯನ್ನು ಸಂಘಟಿಸುತ್ತಿರುತ್ತಾನೆ. ಈತನ ಟೊಯ್ ಆವೃತ್ತಿಯಲ್ಲಿ ಈ ರೂಪವನ್ನು ಬಿಟ್ಟು ಈತನಿಗೆ ಒಂದು ರೊಬೊಟ್ ರೂಪ ಸಹ ಕೊಡಲಾಗಿದೆ. ಅದರಲ್ಲಿ ಈತ ಸೈಬರ್‌ಟ್ರೋನಿಯನ್ ಕ್ರಾಫ್ಟ್ ಆಗಿ ರೂಪಾಂತರ ಹೊಂದಬಲ್ಲ ಚಿತ್ರ ನಿರ್ಮಾಣಕಾರರು 2007ರ ಚಿತ್ರದಲ್ಲಿ ಎರಡು ಬಾರಿ ಸೌಂಡ್‌ವೇವ್‌ ಪಾತ್ರವನ್ನು ಸೇರಿಸುವ ಪ್ರಯತ್ನ ನಡೆಸಿದ್ದರು, ಮತ್ತು ಈ ಎಲ್ಲಾ ಪಾತ್ರಗಳು ಕೊನೆಯಲ್ಲಿ ಬ್ಲ್ಯಾಕ್‌ಔಟ್‌ ಮತ್ತು ಫ್ರೆಂಜೀಯಾಗಿ ಪ್ರಕಟಗೊಂಡವು.  ನಂತರದ ಪಾತ್ರಗಳು ಪ್ರಮುಖವಾಗಿ ಮೂಲಕ್ಕಿಂತ ಹೆಚ್ಚು ಭಿನ್ನವಾದ ವಿಚಾರಗಳನ್ನು ಒಳಗೊಂಡಿದ್ದವು.
** ರಾವೇಜ್‌‍, ಇದು ದೊಡ್ಡ ಒಂದು-ಕಣ್ಣಿನ ಪುಮಾಗೆ ಹೋಲುವ ಸೌಂಡ್‌ವೇವ್‌ನ ಸೇವಕ.
*** ಒಂದು-ಕಣ್ಣಿನ ಹರಿತವ ಅಲಗಿನಷ್ಟು ತೆಳ್ಳಗಿನ ರೊಬೊಟ್ ರೀಡ್‌ಮ್ಯಾನ್‌ಗೆ ಪ್ರ್ಯಾಂಕ್‌ ವೆಲ್ಕರ್ ಧ್ವನಿಯನ್ನು ನೀಡಿದ್ದಾರೆ. ರೀಡ್‌ಮ್ಯಾನ್ ಸಿನೆಮಾದಲ್ಲಿ ಒಂದು ನಿರ್ದಿಷ್ಟ ಸಮಯದಲ್ಲಿ ಕಾಣಿಸಿಕೊಳ್ಳುತ್ತಾನೆ. ರಾವೇಜ್ ಮಾರ್ಬಲ್ ಗಾತ್ರದ "ಮೈಕ್ರೋನ್ಸ್"‌
* ಪ್ರಿಟೆಂಡರ್ ಆಗಿರುವ ಅಲಿಸ್ ಪಾತ್ರಕ್ಕೆ ಇಸಾಬೆಲ್ ಲುಕಾಸ್ ಧ್ವನಿ ನೀಡಿದ್ದಾರೆ.  ಈ ಸಿನೆಮಾದಲ್ಲಿ ಹೇಳಲಾಗಿಲ್ಲದಿದ್ದರೂ ಇದರ ಕಾದಂಬರೀಕರಣ ಮತ್ತು ಕಾಮಿಕ್‌ನಲ್ಲಿ ಈಕೆ ಥೀಮ್ ಪಾರ್ಕಿನಲ್ಲಿ   ಅಲಿಸ್ ಇನ್ ವಂಡರ್ಲ್ಯಾಂಡ್‌ನ ಅನಿಮಾಟ್ರೊನಿಕ್ ಆಕೃತಿ ನೋಡಿದ ನಂತರ ತನ್ನ ಅರ್ಥ ಮೊಡ್‌ನಿನಲ್ಲಿ ಈ ರೂಪವನ್ನು ತಾಳುತ್ತಾಳೆ.
* ವೀಲಿ ಎಂಬ ನೀಲಿ ರೇಡಿಯೊ ನಿಯಂತ್ರಣದಲ್ಲಿರುವ ರಕ್ಕಸ ಟೊಯ್ ಟ್ರಕ್ಕನ ಪಾತ್ರಕ್ಕೆ ಟೊಮ್ ಕೆನಿ ಧ್ವನಿ ನೀಡಿದ್ದಾರೆ. ವೀಲಿ ಮೊದಲು ಡಿಸೇಪ್ಟಿಕನ್‌ಗಳಿಗೆ ಹೆದರಿ ಅವರ ಪರ ವಹಿಸಿದರೂ ನಂತರ ಜೆಟ್‌ಫೈರ್‌ನನ್ನು ನೋಡಿ ತಾನೂ ಅವನ ರೀತಿಯಲ್ಲಿ ಬಣ ಬದಲಾಯಿಸುತ್ತದೆ. ಸಿನೆಮಾದ ಕಾದಂಬರಿಯಲ್ಲಿ ಇವನನ್ನು ವೀಲ್ಸ್ ಎಂದು ಕರೆದಿದ್ದಾರೆ.
* ಗ್ರಿಂಡರ್ ಎನ್ನುವ ಈ ರೊಬೊಟ್ CH-53E ಸೂಪರ್ ಸ್ಟಾಲಿಯನ್ ಹೆಲಿಕಾಪ್ಟರ್ ಆಗಿ ರೂಪಾಂತರ ಹೊಂದಬಲ್ಲದು.  ಈತನ ವಾಹನ ಹಾಗೂ ರೋಬೋಟ್ ಮೊಡ್ ಎರಡೂ ಕೂಡ 2007ರ ಸಿನೆಮಾದ ಬ್ಲಾಕೌಟ್‌ನ ಚಹೆರೆಗೆ ಅಸಾಧಾರಣ ಸಾಮೀಪ್ಯವನ್ನು ಹೊಂದಿದೆ. ಕೆಲವು ಪ್ರಮುಖ ವಿಭಿನ್ನತೆಗಳೆಂದರೆ ತಿಳುಬಿಳುಪಿನ ಬಣ್ಣ, ವಿಭಿನ್ನ ಶಿರ ಮಾದರಿ. ಜೊತೆಗೆ ಬ್ಲಾಕೌಟ್‌‌ನ Pave Low ಗೆ ಇದ್ದಿದ್ದ ಮೂತಿಯ ರಾಡರ್ ಬಲ್ಬು ಸೂಪರ್ ಸ್ಟಾಲಿಯನ್‌ನಲ್ಲಿ ಇಲ್ಲದಿರುವುದು.  ಇದನ್ನು ಕೇಳಿದಾಗ ಸಿನೆಮಾದ ಕತೆಗಾರ ರೊಬರ್ಟೊ ಓರ್ಸಿ ಹೇಳಿದ್ದೇನೆಂದರೆ ಆತನಿಗೂ ಅದು ಬ್ಲಾಕೌಟ್ ಅಥವಾ ಗ್ರಿಂಡರ್ ಎನ್ನುವುದರ ಬಗ್ಗೆ ಮತ್ತು ಇವೆರಡೂ ಒಂದೇ ಪಾತ್ರಗಳೇ ಆಗಬೇಕಿತ್ತೇ ಅಥವಾ ಅಲ್ಲವೇ ಎನ್ನುವುದರ ಬಗ್ಗೆ ಅನುಮಾನವಿತ್ತು.[http://www.tfw2005.com/boards/transformers-movie-discussion/180451-welcome-mr-roberto-orci-you-may-ask-him-questions-283.html#post3785383 ]
* ದ ಕನ್‌ಸ್ಟ್ರಕ್ಷನ್ ಎನ್ನುವ ಡಿಸೆಪ್ಟಿಕನ್ ಒಳಗುಂಪು ಕಟ್ಟಡ ಕಟ್ಟುವ ವಾಹನಗಳಾಗಿ ರೂಪಾಂತರ ಹೊಂದುತ್ತವೆ.
** ಡೆಮೊಲಿಶೊರ್‌ಗೆ ಕಾಲ್ವಿನ್ ವಿಮ್ಮರ್ ಧ್ವನಿ ನೀಡಿದ್ದಾರೆ. ಈತ ಬಿಳಿ ಮತ್ತು ಕೆಂಪು ಬಣ್ಣದ Terex O&amp;K RH 400 ಜಲಚಾಲಿತ ಗಣಿ ಅಗೆದು ತೋಡುವ ಯಂತ್ರವಾಗಿ ರೂಪಾಂತರ ಹೊಂದುತ್ತಾನೆ. ರೊಬೊಟ್ ಆಗಿರುವಾಗ ಈತನ ಟ್ರೆಡ್ಸ್ ಬೃಹತ್ ಚಕ್ರಗಳಾಗುತ್ತವೆ. ಆತನು ತನ್ನೆರಡು ಚಕ್ರಗಳ ಮೇಲೆ ಅಥವಾ ಹಿಂದಿನ ಚಕ್ರವನ್ನು ತಲೆಯ ಹಿಂದಿನವರೆಗೆ ಎತ್ತಿ ಹಿಡಿದು ಕೇವಲ ಎದುರುಗಡೆಯ ಚಕ್ರದ ಮೇಲೆ ಉರಳಬಲ್ಲವನಾಗಿದ್ದಾನೆ. ಚಿತ್ರನಿರ್ಮಾಣದ ಹೊತ್ತಿನಲ್ಲಿ ಸಿನೆಮಾದ ಕತೆಗಾರರು ಈತನನ್ನು ಸುಮ್ಮನೆ "ವೀಲ್‌ಬೋಟ್" ಆತನ ಟೊಯ್ ಚರಿತ್ರೆಯ ಪ್ರಕಾರ ಈತ ರಸಾಯನ ಶಾಸ್ತ್ರ ಮತ್ತು ಸಿಡಿಮದ್ದು ತಯರಿಕೆಯಲ್ಲಿ ನಿಪುಣನಾಗಿದ್ದು ಉಳಿದ ಡಿಸೆಪ್ಟಿಕನ್‌ಗಳ ಅಸ್ತ್ರಗಳಿಗಾಗಿ ಸಿಡಿಮದ್ದು ಮತ್ತು ಪಾಷಾಣವನ್ನು ತಯಾರಿಸುತ್ತಾನೆ. ಕೆಲವು ಕಲ್ಪನಾವಿನ್ಯಾಸಗಳು ಈತನನ್ನು ಮ್ಯಾಕ್‌ನೀಲಸ್ ಮಿಕ್ಸರ್ ಟ್ರಕ್ ಆಗಿ ತೋರಿಸುತ್ತವೆ.
** ಲೊಂಗ್ ಹೌಲ್ ಈತನ ಪರ್ಯಾಯ ಮೊಡ್ ಹಸಿರು ಬಣ್ಣದ ಕ್ಯಾಟರ್‌ಪಿಲ್ಲರ್ 773 ಡಂಪ್ ಟ್ರಕ್ ಆಗಿದೆ.  *ರಿವೆಂಜ್ ಆಫ್ ದ ಫಾಲನ್‌* ಗೆ ಹಸಿರುನಿಶಾನೆ ದೊರೆತ ಹೊತ್ತಿನಲ್ಲಿ ಲೊಂಗ್ ಹೌಲ್‌ನ ಮೂಲ ಪಾತ್ರವನ್ನು ನೋಡಿ ಈತನ ರೊಬೊಟ್ ಮೊಡ್‌ನ ವಿನ್ಯಾಸವನ್ನು ಕಲಾಕಾರನಾದ ಜೊಶ್ ನಿಜಿ ಫಾನ್ ಆರ್ಟ್ ಆಗಿ ಮಾಡಿಕೊಟ್ಟಿದ್ದ. ಈತನ ಫ್ಯಾನ್ ಆರ್ಟ್ ಬೇ ಮೆಚ್ಚುಗೆ ಪಡೆದು ಅದೇ ಈತನನ್ನು ಸಿನೆಮಾಕ್ಕೆ ಕೆಲಸಕ್ಕೆ ತೆಗೆದುಕೊಳ್ಳಲು ಸಾಕಾಯಿತು. ಅದಾಗ್ಯೂ ಈ ಸಿನೆಮಾದಲ್ಲಿ ಹೋಲಿಕೆಯ ದೃಷ್ಟಿಯಿಂದ ಲೊಂಗ್‌ಹೌಲ್‌ನ ಪರ್ಯಾಯ ಮೊಡ್ ಕ್ಯಾಟರ್‌ಪಿಲ್ಲರ್ 773B ಎಂಬ ಸಣ್ಣ ಟ್ರಕ್ ಆಗಿದೆ. ನಿಜಿ ಮೊದಲು ಲೊಂಗ್‌ಹೌಲ್‌ನನ್ನು ಕ್ಯಾಟರ್‌ಪಿಲ್ಲರ್ 797 ಎಂಬ ಜಗತ್ತಿನ ಅತಿ ದೊಡ್ಡ ಡಂಪ್ ಟ್ರಕ್ ಆಗಿ ಮಾಡಿದ್ದ.
** ಕೆವಿನ್ ಮೈಕಲ್ ರಿಚರ್ಡಸನ್ ರಾಂಪೇಜ್‌ಗೆ ಸಹ ಧ್ವನಿ ನೀಡಿದ್ದಾರೆ. ಈತ ಕೆಂಪು ಬಣ್ಣದ ಕ್ಯಾಟರ್‌ಪಿಲ್ಲರ್ D9L ಬುಲ್ಡೊಜರ್ ಆಗಿ ರೂಪಾಂತರ ಹೊಂದಬಲ್ಲ. ಈತನನ್ನು ಮೊದಲು ಹಳದಿಯಾಗಿ ಮಾಡಲು ಉದ್ದೇಶಿಸಿದ್ದರಾದರೂ ಕೊನೆಯಲ್ಲಿ ಬಂಬಲ್‌ಬೀಯ ಜೊತೆಗಿನ ಸೆಣಸಾಟದಲ್ಲಿ ಸ್ಫುಟವಾಗಿ ಕಾಣಲು ಈತನನ್ನು ಕೆಂಪಾಗಿ ಮಾಡಲಾಗಿದೆ. ಈತ ಹಾರುತ್ತ ಅಡ್ಡಾಡುತ್ತಿದ್ದರಿಂದ ಚಿತ್ರನಿರ್ಮಾಣದ ಸಮಯದಲ್ಲಿ ಈತನನ್ನು "ಸ್ಕಿಪ್‌ಜಾಕ್" ಎಂದು ಕರೆಯಲಾಗುತಿತ್ತು. ಹಾಗಾಗಿ ಸಿನೆಮಾದ ಕ್ರೇಡಿಟ್‌ನಲ್ಲಿ ಈತನ ಹೆಸರನ್ನು ತಪ್ಪಾಗಿ ಪಟ್ಟಿ ಮಾಡಲಾಗಿದೆ.
** ಸ್ಕ್ರಾಪರ್,  ಆದರೂ ಕೂಡ ಹೈಟವರ್‌ಗೆ ರೊಬೊಟ್ ಮೊಡ್ ಕೊಡಲು ಪ್ರಯತ್ನಗಳು ನಡೆದವು. ಅದಕ್ಕೂ ಮೊದಲೇ ಅವುಗಳನ್ನು ಕೈಬಿಡಲಾಯಿತು.   ಈ ಒವರ್‌ಲೋಡ್ ಮತ್ತು ಹೈಟವರ್‍ಗಳ ರೊಬೊಟ್ ಮೊಡ್‌ಗಳು ಕೇವಲ ಟೊಯ್ ಆವೃತ್ತಿಯಲ್ಲಿ ಟಕಾರಾ ಟೊಮಿಯ EZ Collection DX ಡಿವಾಸ್ಟೇಟರ್ ನಲ್ಲಿ ಮಾತ್ರ ಕಾಣಿಸಿಕೊಂಡಿವೆ. ಡಿವಾಸ್ಟೇಟರ್ ಅನ್ನು ನಿರ್ಮಿಸಿದ ವಾಹನಗಳು ಇಂತಿವೆ: ಎದೆಯ ಹಿಂಭಾಗವಾಗಿ ಮಾರ್ಪಾಡಾಗುತ್ತದೆ. ಒಂದು ಹಂತದಲ್ಲಿ ಇದನ್ನು Komatsu HD465-7 ಆರ್ಟಿಕ್ಯುಲೇಟೆಡ್ ಡಂಪ್ ಟ್ರಕ್ ಆಗಿ ಮಾಡಬೇಕೆಂದು ಯೋಜಿಸಿದ್ದರು.
* ಸ್ಕೊರ್‌ಪೊಂಕ್ ಇದು ಅತಿ ದೊಡ್ಡ ರೊಬೊಟಿಕ್ ಚೇಳಾಗಿದೆ. 2007ರ ಸಿನೆಮಾದ ಘಟನಾವಳಿಗಳ ನಂತರ ಇದು ಮರಳುಗಾಡಿನಲ್ಲಿ ಅಡಗಿಕೂತು ತನ್ನ ಬಾಲವನ್ನು ಸರಿಪಡಿಸಿಕೊಂಡಂತೆ ತೋರುತ್ತದೆ.

* ಇಜಿಪ್ಟಿನ ಯುದ್ಧರಂಗದಲ್ಲಿ ಬೊನ್‌ಕ್ರಶರ್ ಅನ್ನು ಹೋಲುವ ಡಿಸೆಪ್ಟಿಕನ್ ಒಂದನ್ನು ಕಾಣಬಹುದು. ಹಾಗಿದ್ದರೂ ಈ ಸಿನೆಮಾದಲ್ಲಿ ಈತನಿಗೆ ಹೆಸರಿಸಲಾಗಲಿಲ್ಲ ಮತ್ತು ಈತನೇ ಬೊನ್‌ಕ್ರಶರ್ ಎನ್ನುವುದೂ ಸ್ಪಷ್ಟವಾಗುವುದಿಲ್ಲ.
* ಈ ಸಿನೆಮಾದಲ್ಲಿ ಇನ್ನೂ ಕಿರಿಯ ರೊಬೊಟ್‌ಗಳನ್ನು ಚಿತ್ರಿಸಲಾಗಿದೆ. ಇದರಲ್ಲಿ ಹೆಸರಿಡದ ಅರ್ಥ್ ಮೊಡ್ ಇಲ್ಲದ ಡಿಸೆಪ್ಟಿಕನ್‌ಗಳಿವೆ. ಹಾಗೂ ಇನ್ಸೆಕ್ಟಿಕನ್ಸ್ ಜೊತೆಗೆ ಆಲ್‌ಸ್ಪಾರ್ಕ್‌ನಿಂದ ಜೀವ ತಳೆದ ಸ್ಯಾಮ್‌ನ ಅಡಿಗೆ ಮನೆಯ ಸಾಧನಗಳಿವೆ. ಈ ಅಡಿಗೆಮನೆಯ ಬೋಟ್‌ಗಳಲ್ಲಿ ಪೈರೊಮೆನಿಯಾ ಇರುವ ಟೋಸ್ಟರ್ ಬೋಟ್ ಇದೆ. ಇದನ್ನು ಇಜೆಕ್ಟರ್ ಎಂದು ಟೊಯ್ ಲೈನಿನಲ್ಲಿ ಹೆಸರಿಸಲಾಗಿದೆ. ಇದು 2007ರ ಟ್ರಾನ್ಸ್‌ಫಾರ್ಮರ್ಸ್ ಸಿನೆಮಾದ ಜೊತೆ ಟೈ-ಇನ್ ಇದ್ದ ಮೌಂಟೇನ್ ಡ್ಯೂ ಕಮರ್ಶಿಯಲ್‌ಗಳಲ್ಲಿ ಹೆಸರಿಲ್ಲದ ಪಾತ್ರವಹಿಸಿತ್ತು.  ಅಲ್ಲದೇ ಫ್ರೆಂಜಿಯ ಪುನರ್ ನಿರ್ಮಿಸಿದ ತಲೆಯು ಸಿಯ್ಮೌರ್ ಸಿಮ್ಮನ್ಸ್‌ನ ತಾಯಿಯ ರೆಸ್ಟೊರೆಂಟಿನಲ್ಲಿ ಗೋಚರಿಸುತ್ತದೆ.

## ನಿರ್ಮಾಣ 
### ಅಭಿವೃದ್ಧಿ 
ಪ್ಯಾರಾಮೌಂಟ್ ಸೆಪ್ಟೆಂಬರ್ 2007ರಲ್ಲಿ  *ಟ್ರಾನ್ಸ್‌ಫೋಮರ್ಸ್*  ಉತ್ತಾರಾರ್ಧದ ಬಿಡುಗಡೆಯನ್ನು ಜೂನ್ ಕೊನೆಯ ವಾರಗಳಲ್ಲಿ ಮಾಡುತ್ತೇವೆ ಎಂದು ಘೋಷಿಸಿತು.  ಚಲನಚಿತ್ರ ತಯಾರಿಕಾ ಸಮಯದಲ್ಲಿ ಎದುರಾದ ವಿಘ್ನಗಳಲ್ಲಿ ಪ್ರಮುಖವಾದದ್ದು 2007-2008ರ ಅಮೇರಿಕಾ ಲೇಖಕರ ಕೂಟದ ಮುಷ್ಕರ. ಜೊತೆಗೆ ಅಮೇರಿಕಾ ನಿರ್ದೇಶಕರ ಕೂಟ ಮತ್ತು ಅಮೇರಿಕಾ ಸ್ಕ್ರೀನ್ ನಟರ ಕೂಟದ ಮುಷ್ಕರ.
ಬೇ ಮೊದಲು 2007ರ ಸಿನೆಮಾದಲ್ಲಿ ತಿರಸ್ಕರಿಸಿದ ಕೆಲ ಪಾತ್ರಗಳ ಆ‍ಯ್‌ಕ್ಷನ್ ಎನಿಮ್ಯಾಟಿಕ್ ತಯಾರಿಸುವುದರಿಂದ ಕೆಲಸ ಆರಂಭಿಸಿದ. ಅವನ ಲೆಕ್ಕದಲ್ಲಿ ಒಂದು ವೇಳೆ ಅಮೇರಿಕಾ ನಿರ್ದೇಶಕರ ಕೂಟ ಜುಲೈ 2008ರಲ್ಲಿ ಮುಷ್ಕರಕ್ಕೆ ತೊಡಗಿದ್ದರೆ ಇದನ್ನು ಉಪಯೋಗಿಸಿ ಎನಿಮೇಟರ್‌ಗಳು ಕ್ರಮಾಗತಿಗಳನ್ನು ಪೂರ್ತಿಗೊಳಿಸಬಹುದಾಗಿತ್ತು. ಅದೃಷ್ಟವಶಾತ್ ಮುಷ್ಕರ ನಡೆಯಲಿಲ್ಲ. *ಟ್ರಾನ್ಸ್‌ಫಾರ್ಮರ್*  ಮತ್ತು ಅದರ ಉತ್ತಾರಾರ್ಧದ ಮಧ್ಯ ಇನ್ನೊಂದು ಚಿಕ್ಕ ಪ್ರಾಜೆಕ್ಟ್ ಮಾಡುವುದಾಗಿ ನಿರ್ದೇಶಕ ಅಂದುಕೊಂಡಿದ್ದ. ಆದರೆ ಅವನಿಗೆ "ತಮ್ಮ ಮಗುವನ್ನು ಇನ್ನೊಬ್ಬರು ಹೊಂದುವುದು ತಮಗೆ ಇಷ್ಟವಾಗುವುದಿಲ್ಲ" ಎಂಬುದು ಗೊತ್ತಿತ್ತು.  ಈ ಸಿನೆಮಾಗೆ 2000 ಮಿಲಿಯನ್ ಡಾಲರ್ ಬಜೆಟ್ ನೀಡಲಾಗಿತ್ತು. ಇದು 2007ರ ಸಿನೆಮಾಗಿಂತ 50 ಮಿಲಿಯನ್ ಜಾಸ್ತಿ. ಜೊತೆಗೆ ತಿರಸ್ಕರಿಸಿದ್ದ ಕೆಲ ಆ‍ಯ್‌ಕ್ಷನ್ ದೃಶ್ಯಗಳನ್ನು ಪುನಃ ಇದರಲ್ಲಿ ಬರೆಯಲಾಯಿತು. ಉದಾಹರಣೆಗೆ ಆಪ್ಟಿಮಸ್ ಪ್ರೈಮ್‌ನನ್ನು ಸಿನೆಮಾದಲ್ಲಿ ಪರಿಚಯಿಸಿದ ರೀತಿ. ಲೊರೆನ್ಜೊ ದಿ ಬೊನಾವೆನ್ಚುರಾ ಪ್ರಕಾರ ಸ್ಟುಡಿಯೊ ಒಂದೇ ಸಲ ಎರಡು ಸರಣಿಗಳನ್ನು ಚಿತ್ರೀಕರಿಸಲು ಸೂಚಿಸಿತ್ತು. ಆದರೆ ಆತ ಮತ್ತು ಬೇ ಇದು ಸರಿಯಾದ ಕ್ರಮವಲ್ಲ ಎಂದು ಆಕ್ಷೇಪಿಸಿದ್ದರು.

ಕತೆಗಾರರಾದ ರೋಬರ್ಟೊ ಆರ್ಕಿ ಮತ್ತು ಅಲೆಕ್ಸ್ ಕರ್ಜಮನ್ ತಮ್ಮ ಬ್ಯೂಸಿ ಶೆಡ್ಯುಲ್ ಕಾರಣದಿಂದ ಈ ಸರಣಿಯನ್ನು ಕೈಗೆತ್ತಿಕೊಂಡಿರಲಿಲ್ಲ. ಆ ಕಾರಣ ಸ್ಟುಡಿಯೊ ಮೇ 2007ರಲ್ಲಿ ಬೇರೆ ಕತೆಗಾರರನ್ನು ಹುಡುಕತೊಡಗಿತು. ಆದರೆ ಬೇರೆ ಕತೆಗಾರರ ಶೈಲಿ ಇಷ್ಟವಾಗದೇ ಆರ್ಕಿ ಮತ್ತು ಕರ್ಜಮನ್ ಹಿಂದಿರುಗುವಂತೆ ಮನವೊಲಿಸಲು ಯಶಸ್ವಿಯಾದರು. ಕುರಿತು ಮಾಹಿತಿ ಇರುವ ಹಾಗೂ ಓರ್ಸಿ, ಕರ್ಜಮನ್‌ರ ಸ್ನೇಹಿತ ಬ್ರಿಯಾನ್ ಗೊಲ್ಡ್‌ನರ್ ಸಹಿ ಪಡೆದುಕೊಂಡಿತು. ಹಿಂದಿನ ದಿನ ಕೊಟ್ಟರು. ತದನಂತರ ಬೇ ಅದನ್ನು ವಿಸ್ತರಿಸಿ, ಜೋಕ್‌ಗಳನ್ನು ತೂರಿಸಿ ತಯಾರಿಸಿದ.

ಆರ್ಕಿ ಈ ಸಿನೆಮಾದ ಮನೆಯಿಂದ ದೂರ ಇರುವಿಕೆ ಎಂದು ಹೇಳುತ್ತಾನೆ. ಅತೋಬೊಟ್ಸ್ ಸೈಬರ್ಟೋನ್ ಪುನರ್ ನಿರ್ಮಿಸಲಾಗದೆ ಪೃಥ್ವಿಯಲ್ಲೇ ಉಳಿದಿದ್ದರೆ, ಸ್ಯಾಮ್ ಮನೆ ಬಿಟ್ಟು ಕಾಲೇಜಿಗೆ ಸೇರುತ್ತಾನೆ. ಆತನಿಗೆ ರೋಬೋಟ್ಸ್ ಮತ್ತು ಮನುಷ್ಯರ  ಲೊರೆನ್ಜೊ ಹೇಳಿದ್ದ ಪ್ರಕಾರ ಇದರಲ್ಲಿ ಸರಿ ಸುಮಾರು 40 ರೋಬೊಟ್‌ಗಳಿದ್ದವು ಎಂದು. ILM ನ ಸ್ಕಾಟ್ ಫಾರಾರ್ ಪ್ರಕಾರ ಇದರಲ್ಲಿ ಇದ್ದದ್ದು 60 ರೊಬೊಟ್‌ಗಳು. ಓರ್ಸಿಗೆ   ಬೇ ತನ್ನ ದ್ವನಿಯನ್ನು ಇನ್ನೂ ಸ್ವಲ್ಪ ಗಡುಸು ಮಾಡಿಕೊಳ್ಳುವುದರ ಮೂಲಕ ತನ್ನ ಅಭಿಮಾನಿಗಳನ್ನು ಸಂತುಷ್ಟಗೊಳಿಸಲು ಇಚ್ಚಿಸಿದ್ದರು ಮತ್ತು ಹೇಳಿದ್ದರು, ಮತ್ತು ಆತನ ಹಾಸ್ಯಪ್ರಜ್ಞೆಗೆ ಹೊರತಾಗಿಯೂ "ಮಕ್ಕಳನ್ನು ಸಿನೆಮಾ ಪ್ರಪಂಚಕ್ಕೆ ತರುವುದಕ್ಕೆ ಇದು ಒಂದು ಸುರಕ್ಷಿತವಾದ ವಿಧಾನ ಎಂದು ತಾಯಿಯಂದಿರು ಆಲೋಚಿಸುತ್ತಿದ್ದರು"
ಜಿ.ಬಿ. ಬ್ಲ್ಯಾಕ್‌ರಾಕ್‌ ಅವರ ಕಾಮಿಕ್ ಪಾತ್ರಗಳ ಹೆಸರನ್ನು ತರಲು ಚಿತ್ರ ನಿರ್ಮಾಪಕರು ಯೋಜಿಸಿದ್ದರು. ಆದರೆ ಬೇ ಆ ಹೆಸರುಗಳು ತುಂಬಾ ಕಾರ್ಟೂನ್‌ ರೀತಿಯದು ಎಂದುಕೊಂಡ.

*ಟ್ರಾನ್ಸ್‌ಫಾರ್ಮರ್ಸ್‌*  ಬಿಡುಗಡೆ ಆಗುವುದಕ್ಕಿಂತ ಮುನ್ನ ನಿರ್ದೇಶಕ ಟೊಮ್ ಡೆಸೆಂಟೊಗೆ ಡೈನೊಬೋಟ್ಸ್ ಪರಿಚಯಿಸುವ "ತುಂಬ ಸುಂದರವಾದ ಯೋಚನೆ" ಬಂತು. ಆದರೆ ಬೇ‌ಗೆ 2007ರ ಸಿನೆಮಾದಲ್ಲಿ ತೆಗೆದು ಹಾಕಿದ್ದ ಏರ್‌ಕ್ರಾಫ್ಟ್ ಕಾರಿಯರ್‌‌ನಲ್ಲಿ ಆಸಕ್ತಿಯಿತ್ತು.  ಓರ್ಸಿಯ ಪ್ರಕಾರ ಈ ಎರಡೂ ಪಾತ್ರಗಳನ್ನು *ರಿವೆಂಜ್ ಆಫ್ ದ ಫಾಲನ್*  ಸಿನೆಮಾದಲ್ಲಿ ಬಳಸಿಕೊಳ್ಳಲಿಲ್ಲ ಏಕೆಂದರೆ ಡೈನೊಬೋಟ್ಸ್‌ನ ಫಾರ್ಮ್‌‍  ನನಗೆ ಏಕೆ ಟ್ರಾನ್ಸ್‌ಫಾರ್ಮರ್ಸ್‌ ಹಲ್ಲಿಗಳ ಗುಂಪಿನಲ್ಲಿ ಏಕೆ ವೇಷ ಬದಲಿಸಿಕೊಳ್ಳಬೇಕೆ ಎಂದು ಅರ್ಥವಾಗುವುದಿಲ್ಲ. ಅಂದರೆ, ಸಿನೆಮಾ-ಪ್ರಕಾರ.  ಒಮ್ಮೆ ಸಾಮಾನ್ಯ ಪ್ರೇಕ್ಷಕರು ಸಂಪೂರ್ಣವಾಗಿ ಇದನ್ನು ಇಷ್ಟಪಡುತ್ತಾರೆಂದಾದರೆ, ಮುಂದೊಮ್ಮೆ ಡೈನೋಬೋಟ್‌ಸ್‌ನ್ನು ಚಿತ್ರದಲ್ಲಿ ಅಳವಡಿಸುತ್ತೇನೆ." ಈ ವಿಷಯದ ಬಗ್ಗೆ ಮೈಕಲ್ ಬೇ‌ನಲ್ಲಿ ಕೇಳಿದಾಗ ಆತ ಡೈನೊಬೊಟ್ಸ್ ಪಾತ್ರವನ್ನು ದ್ವೇಷಿಸುವುದಾಗಿಯೂ ಮತ್ತು ಈ ಪಾತ್ರವನ್ನು ಮುಂದಿನ ಸರಣಿಗಳಲ್ಲಿ ಸಹ ಸೇರಿಸಿಕೊಳ್ಳುವುದಿಲ್ಲ ಎಂದು ಹೇಳಿದ್ದಾನೆ.

ಚಲನಚಿತ್ರದ ತಯಾರಿಕೆಯ ಸಮಯದಲ್ಲಿ ಬೇ, ಟ್ರಾನ್ಸ್‌ಫಾರ್ಮರ್ಸ್‌ಗಳು ಹೇಗೆ ಚಿತ್ರದಲ್ಲಿ ಪ್ರದರ್ಶನಗೊಳ್ಳುತ್ತಿವೆ ಎಂಬ ವಿಷಯದ ಚರ್ಚೆಯ ಪ್ರಗತಿಗಾಗಿ ಒಂದು ತಪ್ಪುಮಾಹಿತಿ ಕಾರ್ಯಾಚರಣೆಯನ್ನು ರಚಿಸುವ ಪ್ರಯತ್ನವನ್ನು ಮಾಡಿದ್ದರು ಜೊತೆಗೆ ಚಿತ್ರದ ಕಥೆಯ ಮೂಲಕ ಅಭಿಮಾನಿಗಳನ್ನು ದೂರ ಸರಿಸುವ ಪ್ರಯತ್ನವನ್ನೂ ಮಾಡಿದ್ದರು.  ಆದರೆ, ಓರ್ಸಿ ಇದು ಕೈಗೂಡುತ್ತಿರಲಿಲ್ಲ ಎಂದು ಒಪ್ಪಿಕೊಂಡಿದ್ದಾರೆ.  ದ ಸ್ಟೂಡಿಯೋ ಮೌರಿ ಮತ್ತು ಫರ್ಮನ್‌ ಅವರ *MTV*  ಮತ್ತು *ಕಾಮಿಕ್ ಬುಕ್ ರಿಸೋರ್ಸಸ್‌* ಗಳ ಸಂದರ್ಶನಗಳನ್ನು ಸೆನ್ಸಾರ್ ಮಾಡುವ ಹಂತಕ್ಕೂ ಹೋಯಿತು. ಅವರು ಸಂದರ್ಶನದಲ್ಲಿ ಅರ್ಸೀ ಮತ್ತು ದ ಫಾಲನ್ ಚಿತ್ರದಲ್ಲಿರುತ್ತಾರೆ ಎಂದು ಸ್ಪಷ್ಟಪಡಿಸಿದ್ದರು.  *ಎಂಪಾಯರ್‌ಗೆ''  ನೀಡಿದ ಸಂದರ್ಶನದಲ್ಲಿ ಬೇಯು ಮೆಗಾಟ್ರಾನ್ ಎಂಬ ಪಾತ್ರವನ್ನು ಮತ್ತೆ ತರುವುದಿಲ್ಲ ಮತ್ತು ತಮ್ಮ ಹೊಸ ಪಾತ್ರವು ಗೊಂಬೆ ಪಾತ್ರವಾಗಿದೆ ನಂತರ ಬೇಯು ತಾನು ಚಿತ್ರೀಕರಣದ ಮೊದಲ ವಾರದ ದೈನಂದಿನ ಕಾಲ್ ಶೀಟ್‌ನ ವಿಷಯ ಹೊರಬಿದ್ದಿರುವುದು ತಾನು ನಕಲಿ ಮಾಡಿದ್ದೆಂದು ಹೇಳಿಕೊಂಡ. ಅದು ರೇಮನ್ ರೋಡ್ರಿಗ್ಸ್‌ನ ಪಾತ್ರ, ಮತ್ತು ಜೆಟ್‌ಫೈರ್ ಮತ್ತು ಅವಳಿಗಳು ಚಿತ್ರದಲ್ಲಿರುವುದನ್ನು ಬಹಿರಂಗಪಡಿಸಿದ್ದವು.

### ಚಿತ್ರೀಕರಣ 
ಮೇ 2008ರಲ್ಲಿ ಲಾಸ್ ಎಂಜಲೀಸ್, ಕ್ಯಾಲಿಫೋರ್ನಿಯಾದಲ್ಲಿ ಚಿತ್ರೀಕರಣ ಪ್ರಾರಂಭವಾಯಿತು. ಪ್ಲೆಯಾ ವಿಸ್ಟಾದಲ್ಲಿರುವ ಮೊದಲಿನ ಹ್ಯೂಜಸ್ ಏರ್ ಕ್ರಾಫ್ಟ್‌ನ ಸೌಂಡ್ ಸ್ಟೇಜ್‌ಗಳಲ್ಲಿ ಸಿನೆಮಾದ ಹೆಚ್ಚಿನ ಒಳಾಂಗಣ ಚಿತ್ರೀಕರಣ ನಡೆಯಿತು. ಜೂನ್ 2ರಿಂದ ತದನಂತರದಲ್ಲಿ ಸ್ಟೀವನ್ ಎಫ್ ಉಧ್ವರ್-ಹಾಜಿ ಸೆಂಟರಿನಲ್ಲಿ ಚಿತ್ರೀಕರಣ ಮುಂದುವರೆಯಿತು. ಅದಾದ ಮೇಲೆ ಜೂನ್ 9ಕ್ಕೆ ಚಿತ್ರತಂಡ ಫಿಲಿಡೆಲ್ಫಿಯಾಗೆ ಕಾಲಿಟ್ಟಿತು. ಇಲ್ಲಿ PECO ರಿಚ್ಮಂಡ್ ಪವರ್ ಸ್ಟೇಷನ್, ಪೆನ್ಸಿಲ್ವೆನಿಯಾ ವಿಶ್ವವಿದ್ಯಾಲಯ, ಡ್ರೆಕ್ಸಲ್ ವಿಶ್ವವಿದ್ಯಾಲಯ, ಈಸ್ಟರ್ನ್ ಸ್ಟೇಟ್ ಪೆನಿಟೆನ್ಶಿಯರಿ, ಫೇರ್‌ಮೌಂಟ್ ಪಾರ್ಕ್, ಫಿಲಡೆಲ್ಫಿಯಾ ಸಿಟಿ ಹಾಲ್, ರಿಟೆನ್ ಹೌಸ್ ಸ್ಕ್ವೇರ್ ಮತ್ತು ಹಿಸ್ಟರಿಕ್ ಚಾನ್ಸೆಲರ್ ಸ್ಟ್ರೀಟ್ (ಪ್ಯಾರಿಸ್ ಪ್ರತಿನಿಧಿಸುವ) ಹಾಗೂ ವನಾಮೇಕರ್ಸ್‌ನಲ್ಲಿ ಚಿತ್ರೀಕರಿಸಲಾಯಿತು. ಜೂನ್ 22ಕ್ಕೆ ಪ್ರಿನ್ಸ್‌ಟನ್ ವಿಶ್ವವಿದ್ಯಾಲಯಕ್ಕೆ ಚಿತ್ರ ತಂಡ ಬಂದಿಳಿಯಿತು. ಇಲ್ಲಿ ಚಿತ್ರೀಕರಿಸುತ್ತಿದ್ದಾಗ ಇಲ್ಲಿನ ಕೆಲ ವಿದ್ಯಾರ್ಥಿಗಳ ಸಿಟ್ಟಿಗೆ ಚಿತ್ರತಂಡ ಗುರಿಯಾಗಬೇಕಾಯಿತು. ಅವರು ಬೇ ಕೆಲ ದೃಶ್ಯಗಳನ್ನು ಪುನಃ ಚಿತ್ರೀಕರಿಸಿಕೊಳ್ಳುತ್ತಿದ್ದಾನೆ ಮತ್ತು ಸಿನೆಮಾದಲ್ಲಿ ಪ್ರಿನ್ಸ್‌ಟನ್ ಹೆಸರನ್ನು ಆತ ಬಳಸಲಿದ್ದಾನೆ ಎಂದು ತಿಳಿದಿದ್ದರು. ಆದರೂ, ಪ್ರಿನ್ಸ್‌ಟನ್ ವಿಶ್ವವಿದ್ಯಾಲಯವಾಗಲೀ ಅಥವಾ ಪೆನ್ಸಿಲ್ವೇನಿಯಾ ವಿಶ್ವವಿದ್ಯಾಲಯವಾಗಲೀ ಬೇನಿಗೆ ವಿವಿಯ ಹೆಸರುಗಳನ್ನು ಚಿತ್ರದಲ್ಲಿ ಬಳಸಿಕೊಳ್ಳಲು ಅನುಮತಿಸಲಿಲ್ಲ. ಏಕೆಂದರೆ, ಅದರಲ್ಲಿ ಸ್ಯಾಮ್‌ನ ತಾಯಿ ತಮಾಶೆಗಾಗಿ ಮರಿಜುವಾನಾ ಇರುವ  "funny 'mom' scene" ಈ ವಿಶ್ವವಿದ್ಯಾಲಯಗಳನ್ನು ಪ್ರತಿನಿಧಿಸುತ್ತಿರಲಿಲ್ಲ.

thumb|ಇಜಿಪ್ಟಿನಲ್ಲಿ ಚಿತ್ರಿಕರಿಸಲು ಮೂರು ದಿನಗಳನ್ನು ಕಳೆಯಲಾಯಿತು.
2008 ರ ಸ್ರ್ಕೀನ್ ಅಕ್ಟರ್ ಗಿಲ್ಡ್‌ನಿಂದ ನಡೆಯಬಹುದಾದ ಮುಷ್ಕರದ ಕಾರಣದಿಂದ ಬೇ ಜೂನ್ 30ರಿಂದ ಚಿತ್ರೀಕರಣಕ್ಕೆ ಅಲ್ಪವಿರಾಮ ಕೊಟ್ಟ. ನಂತರ ಆತ ಅನಿಮೇಶನ್ ಮತ್ತು ಎರಡನೇಯ ಯುನಿಟಿನ ದೃಶ್ಯಗಳತ್ತ ಗಮನ ಹರಿಸಿದ. ಶಾಂಘೈನಲ್ಲಿ ನಡೆಯುವ ಯುದ್ಧದ ಚಿತ್ರೀಕರಣವನ್ನು ಮುಂದೆ ಲೊಂಗ್ ಬೀಚ್, ಕ್ಯಾಲಿಪ್ಫೋರ್ನಿಯಾದಲ್ಲಿ ಮುಂದುವರೆಸಲಾಯಿತು. ಸೆಪ್ಟಂಬರ್ ಹೊತ್ತಿನಲ್ಲಿ ಚಿತ್ರತಂಡವು ಹೊಲ್ಮನ್ ಏರ್ ಫೋರ್ಸ್ ಬೇಸಿನಲ್ಲಿ ಮತ್ತು ನ್ಯೂ ಮೆಕ್ಸಿಕೊದಲ್ಲಿರುವ ವೈಟ್ ಸ್ಯಾಂಡ್ಸ್ ಮಿಸೈಲ್ ರೇಂಜ್‌ನಲ್ಲಿ ಚಿತ್ರೀಕರಿಸುತ್ತಿತ್ತು. ಈ ಎರಡೂ ಸ್ಥಳಗಳನ್ನು 2007ರ ಸಿನೆಮಾದ ಖತಾರ್ ಆಗಿಯೂ, ಈಗಿನ ಸಿನೆಮಾದ ಈಜಿಪ್ಟ್ ಆಗಿಯೂ ತೋರಿಸಲಾಯಿತು. ಲಾಸ್ ಎಂಜಲೀಸ್‌ನಲ್ಲಿ ಪಿರಾಮಿಡ್ಡಿನ ಕ್ಲೋಸ್-ಅಪ್‌ಗಳಿಗೆ ಸ್ಕೇಲ್ ಮಾಡೆಲ್‌ಗಳನ್ನು ಬಳಸಿಕೊಳ್ಳಲಾಯಿತು. *ಪ್ರೈಮ್ ಡೈರೆಕ್ಟಿವ್*  (*ಸ್ಟಾರ್ ಟ್ರೆಕ್*  ರೆಫರೆನ್ಸ್) ಎಂಬ ಸುಳ್ಳು ಹೆಸರಿನಲ್ಲಿ ಟಕ್ಸಾನ್ ಇಂಟರ್‌ನ್ಯಾಷನಲ್ ಏರ್‌ಪೋರ್ಟ್‌ನಲ್ಲಿ ಮತ್ತು 309ನೇಯ ಏರೋಸ್ಪೇಸ್ ಮೇಂಟೆನನ್ಸ್ ರೀಜನರೇಶನ್ ಗ್ರುಪ್ಸ್ ಏರ್‌ಕ್ರಾಫ್ಟ್ ಬೊನ್‌ಯಾರ್ಡ್‌ನಲ್ಲಿ ಚಿತ್ರೀಕರಣ ಅಕ್ಟೊಬರ್‌ನಲ್ಲಿ ನಡೆಯಿತು.   ಇಲ್ಲಿ ನಿಜವಾಗಿಯೂ ಜುಲೈನಲ್ಲೇ ಚಿತ್ರೀಕರಣ ನಡೆಯಬೇಕಿತ್ತು. ಕ್ಯಾಂಪ್ ಪೆಂಡಲ್ಟನ್ ಮತ್ತು ಡಾವಿಸ್ ಮಂತನ್ ಏರ್‌ಫೋರ್ಸ್ ಬೇಸ್‌ಗಳಲ್ಲಿ ಸಹ ಚಿತ್ರೀಕರಣ ನಡೆಯಿತು.  ಬೇ ಪಿರಮಿಡ್ ಬಳಿ ಸಿನೆಮಾ ಚಿತ್ರೀಕರಿಸಲು ಇಜಿಪ್ಟಿನ ಸರಕಾರದ ಒಪ್ಪಿಗೆ ಪಡೆದಿದ್ದ. ಆತ ಸಂಪರ್ಕಿಸಿದ್ದ ಜಾಹಿ ಹವಾಸ್ "ನನ್ನ ಬಾಹು ಬಳಸಿ, ’ನನ್ನ ಪಿರಾಮಿಡ್ಡಿಗೇನೂ ತೊಂದರೆ ಮಾಡಬೇಡ” ಎಂದು ಹೇಳಿದ್ದ ಎಂದು ಬೇ ನೆನಪಿಸಿಕೊಳ್ಳುತ್ತಾರೆ.  ಪ್ಯಾರೀಸ್‌ನ ಪ್ಲೇಸ್ ದೆ ಲ ಕನ್ಕಾರ್ಡ್‌ನಲ್ಲಿ ಎರಡನೇಯ ಯುನಿಟ್ ಐಫೆಲ್ ಟವರ್ ಮತ್ತು ಆರ್ಕ್ ದಿ ಟ್ರಿಂಪ್ ಎದುರು ಚಿತ್ರೀಕರಣ ಮುಂದುವರೆಸಿತು. ನವೆಂಬರ್ 2,2008ರಲ್ಲಿ  ನಲ್ಲಿ ಚಿತ್ರೀಕರಣ ಮುಗಿಸಿತು.

ಬೇ ಹೇಳಿಕೆಯಂತೆ ಆತನಿಗೆ 2007ರ ಸಿನೆಮಾದ ಕ್ಲೈಮಾಕ್ಸ್ ದುರ್ಬಲ ಎಂದು ಎನ್ನಿಸಿತ್ತು. ಏಕೆಂದರೆ ಅದು ಐದು ಸಿಟಿ ಬ್ಲಾಕ್‌ಗಳಲ್ಲಿ ಚಿತ್ರೀಕರಿಸಿದ್ದಕ್ಕೆ ಆ‍ಯ್‌ಕ್ಷನ್ ಗೊಂದಲಮಯವಾಗಿ ಕಷ್ಟವಾಗಿತ್ತು. ಈ ಸಿನೆಮಾದಲ್ಲಿ, ಇಜಿಪ್ಟಿನಲ್ಲಿನ ಕೊನೆಯ ಯುದ್ಧವನ್ನು ಏನು ಆಗುತ್ತಿದೆ ಎಂಬುದು ವೀಕ್ಷಕನಿಗೆ ಅರ್ಥ ಮಾಡಿಕೊಳ್ಳಲು ಸಹಾಯವಾಗುವಂತೆ ತೆಗೆಯಲಾಗಿದೆ.      ಇವರು ಮರಳಿ ಬರುತ್ತಿರುವ ಕೆಲವು ಪಾತ್ರಗಳ ಪರ್ಯಾಯ ಮೊಡ್‌ ಅನ್ನು ಮೊದಲಿನ ರೀತಿಯಲ್ಲೇ ಇಡಬೇಕೆಂದು, ಇದರಿಂದಾಗಿ ಈ ಪಾತ್ರಗಳ ಹೊಸ ಗೊಂಬೆಗಳನ್ನು ತೆಗೆದುಕೊಳ್ಳುವ ಅಗತ್ಯವಿರುವುದಿಲ್ಲವೆಂದು ಹೇಳಿದರು.  ಬೇ ಯುದ್ಧರಂಗದ ಚಿತ್ರೀಕರಣದ ಸಮಯದಲ್ಲಿ ನಿಜವಾದ F-16 ಫೈಟಿಂಗ್‌ ಫಾಲ್ಕನ್‌ ಮತ್ತು ಟ್ಯಾಂಕ್ ಫೈರ್ ಉಪಯೋಗಿಸಿದ್ದ.  ಚಿತ್ರ ನಿರ್ಮಾಪಕರು ದೊಡ್ಡ ಬಜೆಟ್ ಮತ್ತು ಸ್ಪೇಷಲ್ ಇಫೆಕ್ಟ್‌ನಿಂದಾಗಿ, ಟ್ರಾನ್ಸ್‌ಫಾರ್ಮರ್ಸ್ ಪಾತ್ರವು ಉನ್ನತ ಮಟ್ಟದ್ದಾಗಬಹುದೆಂದು ಭಾವಿಸಿದ್ದರು. ಪೀಟರ್ ಕಲನ್ ನೆನಪಿಸಿಕೊಳ್ಳುತ್ತಾರೆ, "ಡಾನ್ ಮರ್ಫಿ ನನ್ನೊಂದಿಗೆ ಹೇಳಿದರು, ’ಆಪ್ಟಿಮಸ್ ಪ್ರೈಮ್‌ನನ್ನು ಎನಿಮೇಟ್ ಮಾಡಲು ಅತ್ಯಂತ ಹೆಚ್ಚು ಖರ್ಚಾದ್ದರಿಂದ ಅದನ್ನು ಮಾಡುವುದಕ್ಕೆ [ 2007 ರ ಚಿತ್ರ]ದಷ್ಟೇ ಆಯಿತು’.  ಆದರೆ, ಆತ ಹೇಳಿದರು, ’ಮುಂದಿನ ಸಮಯದಲ್ಲಿ, ಒಂದು ವೇಳೆ ಚಲನಚಿತ್ರ ಯಶಸ್ವಿಯಾದಲ್ಲಿ, ಟನ್‌ಗಟ್ಟಲೆ ಹಣವನ್ನು ನೀವು ಪಡೆಯಬಹುದು’ ಎಂದು ಹೇಳಿದ್ದರು".  ಅನಿಮೇಟರ್‌ಗಳು ಎರಚುವಿಕೆ ಮತ್ತು ಹೊಡೆಯುವಿಕೆ, ಕೆಸರಿನಲ್ಲಿ ಹೊಡೆದಾಟ, ಮರಗಳಿಗೆ ಗುದ್ದಿಕೊಳ್ಳುವಿಕೆ [...] ವಸ್ತುಗಳು ಒಡೆದು ಚೂರಾಗುವಿಕೆ, ಅವುಗಳು [ರೋಬೋಟ್‌ಗಳು] ಬಿರಿದುಕೊಳ್ಳುವುದು, ಅನಿಲಹೊರಬಿಡುವಿಕೆ, ಬೆವರುವಿಕೆ, ಬುಸುಗುಟ್ಟುವಿಕೆ..." ಮುಂತಾದವುಗಳನ್ನು ಕಾರ್ಯಗತಗೊಳಿಸಿದರು ಎಂದು ಫಾರರ್ ಹೇಳಿದ. IMAXನಲ್ಲಿ ಹೆಚ್ಚಿನ ರೆಸಲ್ಯೂಷನ್‌ನಲ್ಲಿ  ಚಿತ್ರೀಕರಿಸಿದ್ದರಿಂದ ಒಂದು ಅನಿಮೇಶನ್ ಫ್ರೇಮ್ ರೆಂಡರ್ ಆಗಲು 72 ಗಂಟೆಗಳನ್ನು ತೆಗೆದುಕೊಳ್ಳುತ್ತಿತ್ತು. ಐ.ಎಲ್.ಎಂ. 2007ರ ಸಿನೆಮಾಕ್ಕೆ 15 ಟೆಟ್ರಾಬೈಟ್ಸ್ ಬಳಸಿದ್ದರೆ, ಅದರ ಉತ್ತರಾರ್ಧಕ್ಕೆ ಬಳಸಿದ್ದು 140 ಟೆಟ್ರಾಬೈಟ್ಸ್.

ಜ್ಯಾಬ್ಲೊನ್‌ಸ್ಕೀ ಮತ್ತು ಆತನ ಸಂಗೀತ ನಿರ್ಮಾಪಕರಾದ ಹ್ಯಾನ್ಸ್‌ ಜಿಮ್ಮರ್‌ ಈ ಚಿತ್ರದ ಸಂಗೀತಕ್ಕಾಗಿ ಲಿಂಕಿನ್‌ ಪಾರ್ಕ್‌ರವರ "ನ್ಯೂ ಡಿವೈಡ್‌" ಎಂದು ಕರೆಯಲಾದ ಗೀತೆಯ ವಿವಿಧ ಅರ್ಥವಿವರಣೆಗಳನ್ನು ಸಂಯೋಜಿಸಿದ್ದರು.

## ಬಿಡುಗಡೆ ಮತ್ತು ಮಾರಾಟ 
ಜೂನ್ 8, 2009ರಂದು ಜಪಾನಿನ ಟೊಕಿಯೊದಲ್ಲಿ *ಟ್ರಾನ್ಸ್‌ಫಾರ್ಮರ್ಸ್‌, ರಿವೆಂಜ್ ಆಫ್ ದ ಫಾಲನ್*  ಇದರ ಪ್ರಿಮಿಯರ್ ನಡೆಯಿತು.  ಇಂಗ್ಲೆಂಡಿನಲ್ಲಿ ಜೂನ್ 19,2009 ರಲ್ಲಿ ಬಿಡುಗಡೆಯಾದ ಮೇಲೆ ಉತ್ತರ ಅಮೇರಿಕಾದಲ್ಲಿ ಸಾಮಾನ್ಯ ಮತ್ತು  IMAX ಸಿನೆಮಾ ಮಂದಿರಗಳಲ್ಲಿ ಜೂನ್ 24ರಂದು ಬಿಡುಗಡೆಯಾಯಿತು.(ಆದರೂ ಕೆಲವು ಸಿನೆಮಾ ಜೂನ್ 22 ರಂದು ಮಂದಿರಗಳು ಮಿತ-ಪ್ರವೇಶದ ಪೂರ್ವನಿಯೋಜಿತ ಚಿತ್ರಪ್ರದರ್ಶನವನ್ನು ಹೊಂದಿದ್ದವು)  ಮೂರು ಆ‍ಯ್‌ಕ್ಷನ್ ದೃಶ್ಯಗಳನ್ನು IMAX ಕ್ಯಾಮೆರಾಗಳಲ್ಲಿ  ಅಗಸ್ಟ್ 2008ರ ಪೋಸ್ಟಿಂಗ್‌ನಲ್ಲಿ ಓರ್ಸಿ IMAX ಫೂಟೇಜ್‌ಗಳು ಈ 3ಡಿ ಯಲ್ಲಿರುತ್ತವೆ ಎಂದು ಹೇಳಿದ್ದ. ಆಮೇಲೆ ಬೇ ಹೇಳಿಕೆ ಪ್ರಕಾರ ಆತನು ಚಿತ್ರನಿರ್ಮಾಣದ ಹಳೆ ಸ್ಕೂಲ್‌ಗೆ ಸೇರಿದ್ದವನಾದ್ದರಿಂದ ಆತನಿಗೆ ಈ 3ಡಿ ಗಿಮಿಕ್ ಎಂದು ಕಾಣುತ್ತದೆ ಎಂದು ಹೇಳಿದ್ದಾನೆ. ಜೊತೆಗೆ IMAX ಕ್ಯಾಮೆರಾದಲ್ಲಿ ಚಿತ್ರೀಕರಿಸುವುದು ಸ್ಟೀರಿಯೋಸ್ಕೋಪಿಕ್ ಕ್ಯಾಮೆರಾಗಳಿಗಿಂತ ಸುಲಭ ಎಂದೂ ಹೇಳಿದ್ದಾನೆ.

150 ಮಿಲಿಯನ್ ಹೆಚ್ಚುವರಿ ಡಾಲರುಗಳನ್ನು ಸಿನೆಮಾದ ಪ್ರಪಂಚಾದ್ಯಂತ ಪ್ರಚಾರಕ್ಕೆ ಬಳಸಲಾಯಿತು. ಹಾಸ್ಬ್ರೋನ *ರಿವೆಂಜ್‌ ಆಫ್‌ ಫಾಲನ್‌* ‍ನ ಆಟಿಕೆಗಳು ಅಲ್ಲದೆ ಹಲವಾರು ಹೊಸ ಅಚ್ಚುಗಳು ಮತ್ತು ಪುನ‍ರಾಗಮನವಾಗುವ ಪಾತ್ರಗಳು ಅಲ್ಲದೆ 2007ರಲ್ಲಿ ಹೊಸ ರೂಪದ ಅಚ್ಚುಗಳ ಮೂಲಗಳಲ್ಲಿ ಅಥವಾ ಹೊಸ ಬಣ್ಣದ ಸ್ಕೀಮ್‌ಗಳಲ್ಲಿ ಕಂಡುಬಂದವು.  ಮೊದಲ ಸರಣಿಯನ್ನು ಮೇ 30ರಂದು ಬಿಡುಗಡೆ ಮಾಡಲಾಯಿತು, ಆದಾಗ್ಯೂ ಬಂಬ್ಲ್‌‍ಬೀ ಮತ್ತು ಸೌಂಡ್‌‍ವೇವ್‌‍ಗಳು ಈ ಮೊದಲೇ ಮಾರುಕಟ್ಟೆಗೆ ಬಂದಿದ್ದವು.  ಎರಡನೇ ಸರಣಿಯು ಆಗಸ್ಟ್‌‍ 2009ರಲ್ಲಿ, ಬಿಡುಗಡೆಯಾಯಿತು, ಅದು 2 1/4-ಇಂಚು ಇರುವ, ಮತ್ತು ರೂಪಾಂತರಗೊಳ್ಳಬಲ್ಲ ರೋಬೋಟ್‌ಗಳಲ್ಲಿ ಮತ್ತು ರೂಪಾಂತರಗೊಳ್ಳಲಾರದ ರೇಸ್ ಪಥದಲ್ಲಿ ಬಳಸಲಾಗುವ ಕಾರು-ಪ್ರತಿಕೃತಿಗಳಲ್ಲಿ ಹೊಂದಿಕೊಳ್ಳುವ ಮಾನವ ನಟನಾಕೃತಿಗಳನ್ನು ತೋರಿಸಿತು. ಮೂರನೇ ಸರಣಿ ನವೆಂಬರ್‌ನಲ್ಲಿ ಬರಲಿದ್ದು, ನಂತರದಲ್ಲಿ 2010 ಮುಂದಿನ ಐದು ಸರಣಿಗಳು ಬರಲಿವೆ.  ಈ ಚಿತ್ರದ ಉತ್ಪನ್ನ ನಿಯೋಜನೆ ಜಾಹೀರಾತು ಪಾಲುದಾರರಲ್ಲಿ ಬರ್ಗರ್ ಕಿಂಗ್, 7-ಎಲೆವೆನ್, LG ಫೋನ್ಸ್, ಕೆಮಾರ್ಟ್, ವಾಲ್-ಮಾರ್ಟ್, ಯೂಟ್ಯೂಬ್, Nike, Inc. ಮತ್ತು M&amp;M's, ಅಷ್ಟೇ ಅಲ್ಲದೇ ಫಿಲಿಫೈನ್ಸ್‌ನ ಜಾಲಿಬೀ ಸಹಾ ಸೇರಿವೆ. ಜನರಲ್ ಮೋಟಾರ್ಸ್ ತನ್ನ ಆರ್ಥಿಕ ತೊಂದರೆಗಳಿಂದಾಗಿ ಈ ಚಿತ್ರದ ಮುಂದಿನ ಭಾಗಗಳಲ್ಲಿ ಪ್ರಚಾರವನ್ನು ಮಾಡಿಕೊಳ್ಳಲಿಲ್ಲ. ಪ್ಯಾರಾಮೌಂಟ್ ಜಿಎಂ ನೊಂದಿಗೆ ಗುರುತಿಸಿಕೊಂಡರೂ, ಗುರುತಿಸಿಕೊಳ್ಳದಿದ್ದರೂ ಸಹಾ ಅವರ ಪ್ರಚಾರ ಯೋಜನೆ ತುಂಬಾ ದೊಡ್ಡದಾಗಿತ್ತು ಮತ್ತು 2007 ರ ಚಿತ್ರದ ಗೆಲುವು ಅದರ ಬೆನ್ನಿಗಿತ್ತು.  ಕೈಲ್ ಬುಷ್ *ರಿವೇಂಜ್ ಆಫ್ ದ ಫಾಲನ್* /M&amp;M ನ ಡಿಕೋ ಕಾರನ್ನು ಇನ್‌ಫಿನಿಯನ್ ರೇಸ್‌ವೇಯಲ್ಲಿ ಜೂನ್ 21, 2009 ರಂದು ಓಡಿಸಿದ, ಮತ್ತು ಜೋಷ್ ದುಹಾಮೆಲ್ 2010 ಕ್ಯಾಮೆರೋ ಕಾರನ್ನು ಇಂಡಿಯಾನಾಪೋಲೀಸ್ 500ರಲ್ಲಿ ಓಡಿಸಿದ.  ಚೀನಾದಲ್ಲಿ ಈ ಚಿತ್ರದ ಬಿಡುಗಡೆ ಸಮಯದಲ್ಲಿ ವೋಕ್‌ಸ್ವಾಗನ್ ಜೆಟ್ಟಾ ಬಳಸಿ ಬಂಬಲ್‌ಬೀಯ ಒಂದು ಆವೃತ್ತಿಯನ್ನು ರಚಿಸಲಾಗಿತ್ತು.

### ಪ್ರಿಂಟ್ ಮಾಧ್ಯಮಗಳಲ್ಲಿ 
ದ್ ರೇನ್ ಆಫ್ ಸ್ಟಾರ್‌ಸ್ಕ್ರೀಮ್ ಕಾಮಿಕ್ ಪುಸ್ತಕದಲ್ಲಿ ಜತೆಯಾಗಿ ಕಾರ್ಯನಿರ್ವಹಿಸಿದ ಕ್ರಿಸ್ ಮೌರಿ ಮತ್ತು ಕಲಾಕಾರ ಅಲೆಕ್ಸ್ ಮಿಲ್ನೆ ಇಬ್ಬರೂ IDW ಪ್ರಕಾಶನದ ಪೂರ್ವಚಿತ್ರದಲ್ಲಿ ಒ೦ದಾದರು.  ಮೂಲವಾಗಿ ಐದು ಭಾಗಗಳ ಸರಣಿ ಎಂದು ಎಂದು ಸ್ಥಾಪಿಸಿ *ಡೆಸ್ಟಿನಿ*  ಎಂಬ ಶೀರ್ಷಿಕೆ ಪಡೆಯಿತು, ಇದು ಎರಡು ಸಕಾಲದಲ್ಲಿ ಪ್ರಕಟಿಣೆಗೊಂಡ ಸರಣಿಗಳಂತೆ ವಿಂಗಡಿತವಾಯಿತು, *ಅಲೈಯನ್ಸ್*  ಹಾಗು *ಡಿಫೈಯನ್ಸ್*  ಎಂದು ಶೀರ್ಷಿಕೆ ಪಡೆಯಿತು.  *ಆಲಿಯನ್ಸ್*  ಸರಣಿಯು ಮಿಲ್ನ್‌ರವರಿಂದ ಚಿತ್ರಿಸಲ್ಪಟ್ಟು ಡಿಸೆ೦ಬರ್ 2008 ರಲ್ಲಿ ಬಿಡುಗಡೆಗೊ೦ಡಿತು. ಇದು ಮಾನವರು ಹಾಗೂ ಆಟೊಬೋಟ್‌ಗಳ ದೃಷ್ಟಿಕೋನದ ಮೇಲೆ ಕೇ೦ದ್ರೀಕೃತವಾಗಿದೆ.  *ಡಿಫೈಯನ್ಸ್*, ಅದರ ನಂತರದ ತಿಂಗಳಲ್ಲಿ ಆರಂಭಗೊಂಡಿತು. ಇದನ್ನು ಡಾನ್ ಖನ್ನಾರವರು ಚಿತ್ರಿಸಿದ್ದು ಇದನ್ನು ಈ ಯಾವುದೇ ಚಿತ್ರದ ಮೊದಲು ಹೊಂದಿಸಿ ಯುದ್ಧದ ಆರಂಭಗೊಳ್ಳುವಿಕೆಯನ್ನು ತೋರಿಸಲಾಗುವುದು.

2007ರ ಚಿತ್ರದ ನಂತರ ಹಾಗೂ ಎರಡು ಚಿತ್ರಗಳ ನಡುವೆ ಬ೦ಧವನ್ನು ನಿರ್ಮಿಸಲು ಅಲಾನ್ ಡೀನ್ ಫೋಸ್ಟರ್ [381]*Transformers: The Veiled Threat*  ಬರೆದಿದ್ದು *Infiltration* (ಅಂತರಾಕ್ರಮಣ)ಎಂದು ಹೆಸರಿಸಲ್ಪಟ್ಟಿತು.   ಈ ಬರವಣಿಗೆಯ ಸ೦ದರ್ಭದಲ್ಲಿ ಫೋಸ್ಟರ್, ಕಥೆಗಳು ಒ೦ದಕ್ಕೊ೦ದು ವಿರುದ್ಧವಾಗಿರದಿದ್ದುದನ್ನು ಖಚಿತಪಡಿಸಿಕೊಳ್ಳಲು IDW ದೊ೦ದಿಗೆ ಜತೆಯಾಗಿ ಕೆಲಸ ನಿರ್ವಹಿಸಿದರು.

ಮೊದಲ ಮುದ್ರಿತ ಮಾಧ್ಯಮ ನೇರವಾಗಿ ಎರಡನೆಯ ಚಲನಚಿತ್ರಕ್ಕೆ ಸಂಬಂಧಿಸಿದ್ದು, ಇದು ಪ್ರಕಾಶಕ ಹಾರ್ಪರ್ ಕಾಲಿನ್ಸ್(ISBN [386]) ರ 32-ಪುಟಗಳ ಬಣ್ಣ ಮತ್ತು ಚಟುವಟಿಕೆಯ ಪುಸ್ತಕವಾಗಿದೆ. ಮೇ 5,2009 ರಂದು ಲಭ್ಯವಾದ ಈ ಪುಸ್ತಕ ಚಿತ್ರದ ಮುಖ್ಯ ಸಾರಾಂಶವನ್ನು ಬಹಿರ೦ಗಗೊಳಿಸಿದ ಮೊದಲ ಅಧಿಕೃತ ಮಾಹಿತಿಯಾಗಿದೆ.

ಜೂನ್ 1, 2009 ರಂದು DK ಪ್ರಕಾಶನಾಲಯವು ಒಂದು 96-ಪುಟಗಳ *ಟ್ರಾನ್ಸ್‌ಫಾರ್ಮರ್ಸ್‌: ದ ಮೂವಿ ಯುನಿವರ್ಸ್*  (ISBN) ಎಂಬ ಶೀರ್ಷಿಕೆಯ ಪುಸ್ತಕವನ್ನು ಪ್ರಕಟಿಸಿತು. ಇದು ಚಲನಚಿತ್ರದ ಪಾತ್ರಗಳ ಮೇಲಿನ ವಾಸ್ತವವಾದ ದತ್ತಾಂಶವನ್ನು ನೀಡಲು ಉದ್ದೇಶಿಸಿದೆ.  ಆದರೆ ಈ  ಅ೦ಕಿಸ೦ಖ್ಯೆಯು ಚಿತ್ರದಲ್ಲಿರುವ೦ತೆಯೇ ಅನೇಕ ತಪ್ಪುಗಳಿ೦ದ ಕೂಡಿದ್ದು ಹಾಗೂ ಅಸಮ೦ಜಸವಾಗಿದೆಯೆ೦ದು ಭಾವಿಸಲಾಗಿದೆ.

ಜೂನ್ 10, 2009 ರಂದು ಸಿಮೋನ್ ಫರ್‌ಮ್ಯಾನ್‌ರಿ೦ದ ಬರೆಯಲ್ಪಟ್ಟ ಚಲನಚಿತ್ರದ (ISBN) ರೂಪ೦ತರ ಕಾಮಿಕ್ ಪುಸ್ತಕವು ಬಿಡುಗಡೆಗೊ೦ಡಿತು.

ಜೊತೆಗೆ ಅಲಾನ್ ಡೀನ್ ಫೋಸ್ಟರ್, (ISBN) ಚಿತ್ರದ ಕಾದ೦ಬರಿ ರೂಪಾಂತರವನ್ನೂ ಬರೆದರು.

ಈ ನಡುವೆ ಡ್ಯಾನ್ ಜಾಲಿ,ಫೋಸ್ಟರ್‌ಗಿ೦ತ ಬಿನ್ನವಾಗಿ ಯುವ ಪ್ರೇಕ್ಷಕರನ್ನು ಗಮನದಲ್ಲಿಟ್ಟು 144 ಪುಟಗಳ  *ಟ್ರಾನ್ಸಫಾರ್ಮರ್ಸ್ : ರಿವೇ೦ಜ್ ಆಫ್ ದ ಫಾಲನ್: ದ ಜೂನಿಯರ್ ನಾವೆಲ್* (ISBN)ಎ೦ಬ ಪುಸ್ತಕವೊ೦ದನ್ನು ಬರೆದರು.

ಕೊನೆಯದಾಗಿ, *ಟ್ರಾನ್ಸಫೋರ್ಮಸ್: ದ ಆರ್ಟ ಆಫ್ ದ ಮೂವೀಸ್‌*  (ISBN) ಎಂಬ ಶೀರ್ಷಿಕೆಯ ಚಿತ್ರ ನಿರ್ಮಾಣದ ದೃಶ್ಯಗಳ ಹಿಂದಿನ ಸನ್ನಿವೇಶಗಳನ್ನು ದಾಖಲಿಸಿದ ಪುಸ್ತಕವೊ೦ದು ಬಿಡುಗಡೆಯಾಯಿತು.

ಇನ್ನಿತರ ಪ್ರಕಟಣೆಗಳೆ೦ದರೆ *ಟ್ರಾನ್ಸಫಾರ್ಮರ್ಸ್: ರಿವೇ೦ಜ್ ಆಫ್ ದ ಫಾಲನ್: ದ ಲಾಸ್ಟ್ ಪ್ರೈಮ್*,*ಟ್ರಾನ್ಸಫಾರ್ಮರ್ಸ್: ರಿವೇ೦ಜ್ ಆಫ್ ದ ಫಾಲನ್: ದ ರೀಯೂಸಬಲ್ ಸ್ಟಿಕರ್ ಬುಕ್*  (ISBN)[397], *ಟ್ರಾನ್ಸಫಾರ್ಮರ್ಸ್: ರಿವೇ೦ಜ್ ಆಫ್ ದ ಫಾಲನ್: ಮೇಡ್ ಯು ಲುಕ್* (ISBN)[398],  (ISBN), *ಟ್ರಾನ್ಸಫೋರ್ಮಸ್: ರಿವೆಂಜ್ ಒಫ್ ದ ಫಾಲನ್: ರೈಸ್ ಒಫ್ ದ ಡಿಸೆಪ್ಟಿಕಾನ್ಸ್*  (ISBN),*ಟ್ರಾನ್ಸಫೋರ್ಮಸ್: ರಿವೆಂಜ್ ಒಫ್ ದ ಫಾಲನ್: ಸ್ಪೊಟ್ ದ ಬೊಟ್ಸ್*  (ISBN), *ಟ್ರಾನ್ಸಫೋರ್ಮಸ್: ರಿವೆಂಜ್ ಒಫ್ ದ ಫಾಲನ್ ಮಿಕ್ಸ್ ಎಂಡ್ ಮ್ಯಾಚ್*  (ISBN), *ಒಪರೇಷನ್ ಆಟೊಬೊಟ್*  (ISBN), *ವೆನ್ ರೊಬೊಟ್ಸ್ ಅಟ್ಯಾಕ್*  (ISBN) ಮತ್ತು *ಟ್ರಾನ್ಸಫೋರ್ಮಸ್: ರಿವೆಂಜ್ ಒಫ್ ದ ಫಾಲನ್ 2010 ವಾಲ್ ಕ್ಯಾಲೆಂಡರ್*  (ISBN) ಸೇರಿವೆ.

### ವಿಡಿಯೋ ಗೇಮ್ಸ್‌ 
*ರಿವೆಂಜ್ ಆಫ್ ದ ಫಾಲನ್ * ಇದರ ಮೇಲೆ ಒಟ್ಟೂ ಐದು ವಿಡಿಯೊ ಗೇಮ್ ಆವೃತ್ತಿಗಳ ಬಿಡುಗಡೆ ಮಾಡಲಾಗಿದೆ.

* ಪ್ಲೇ‍ಸ್ಟೇಷನ್3 ಮತ್ತು ಎಕ್ಸ್‌ಬೊಕ್ಸ್ 360 ಆವೃತ್ತಿ (ಲಕ್ಸೊಫ್ಲಕ್ಸ್ ಅಭಿವೃದ್ಧಿಪಡಿಸಿರುವುದು ಮತ್ತು ಎಕ್ಟಿವಿಷನ್ ಪ್ರಕಟಿಸಿರುವುದು)
* ಪಿಎಸ್‌3 ಮತ್ತು ಎಕ್ಸ್‌ಬೊಕ್ಸ್ ಆವೃತ್ತಿಗಳಿಗೆ ಹೋಲಿಕೆಯಿರುವ ವಿಂಡೊಸ್‌ಗಾಗಿ ಸಿದ್ಧಪಡಿಸಿದ ಗೇಮ್ ಆವೃತ್ತಿ (ಅಭಿವೃದ್ಧಿ-ಬೀನೊಕ್ಸ್)
* Wii ಮತ್ತು ಪ್ಲೇಸ್ಟೇಷನ್2 ಆವೃತ್ತಿ (ಅಭಿವೃದ್ಧಿ-ಕ್ರೊಮ್ ಸ್ಟುಡಿಯೊ)
* ಪ್ಲೇಸ್ಟೇಷನ್ ಪೋರ್ಟೇಬಲ್ ಆವೃತ್ತಿ (ಅಭಿವೃದ್ಧಿ-ಸಾವೇಜ್ ಎಂಟರ್‌‍ಟೇನ್‌ಮೆಂಟ್)
* ನಿಂಟೆಂಡೋ ಡಿಎಸ್ ಆವೃತ್ತಿ  ( ಅಭಿವೃದ್ಧಿ- ವಿಕ್ಯಾರಿಯಸ್ ವಿಶನ್ಸ್), ಇದು ಆಟೊಬೊಟ್ಸ್ ಮತ್ತು ಡಿಸೆಪ್ಟಿಕನ್ಸ್ ಎಂಬ ಎರಡು ಗೇಮ್ ಆಗಿ ವಿಂಗಡನೆಹೊಂದಿದೆ.

### ಹೋಂ ಮಿಡಿಯಾ 
ಅಕ್ಟೊಬರ್ 20, 2009ರಲ್ಲಿ *ರಿವೆಂಜ್ ಆಫ್ ದ ಫಾಲನ್*  ಇದರ ಎರಡು ಡಿಸ್ಕಿನ ಬ್ಲೂ-ರೇ ಮತ್ತು ಡಿವಿಡಿ ಆವೃತ್ತಿಗಳು, ಹಾಗೇಯೇ ಒಂದು ಡಿಸ್ಕಿನ ಡಿವಿಡಿ ಆವೃತ್ತಿಗಳು ಲಭ್ಯವಾಯಿತು. 2009ರ ಬಹುನೀರಿಕ್ಷಿತ ಹೋಂ ರಿಲಿಸ್ ಎಂದು ಇದನ್ನು ಮತ ಹಾಕಿ ಆರಿಸಲಾಗಿದೆ. ಚಾರ್ಲಿ ಡಿ ಲೈಜಿರಿಕಾ ನಿರ್ಮಿಸಿರುವ ಈ ಸಿನೆಮಾದ ಬ್ಲೂ-ರೇ ಬಿಡುಗಡೆಯು IMAX ವಿಧಾನದಲ್ಲಿ ಚಿತ್ರೀಕರಿಸಿದ ದೃಶ್ಯಗಳ ಎಸ್ಪೆಕ್ಟ್ ರೇಶಿಯೊವನ್ನು ಬದಲಾಯಿಸಬಹುದಾದ ಫೀಚರ್‌ಗಳನ್ನು ಹೊಂದಿದೆ ಎಂದು ಮೈಕಲ್ ಬೇ ಬಹಿರಂಗಪಡಿಸಿದ್ದಾರೆ.  ವಾಲ್ ಮಾರ್ಟಿನಲ್ಲಿ ಕೆಲವರಿಗೆ ಮಾತ್ರ ಮೀಸಲಾದ ವಿಶೇಷ ಆವೃತ್ತಿ ಸಿಗುತ್ತದೆ.
ಹೋಮ್ ಆವೃತ್ತಿ ಮೂರು ಗಂಟೆಗಿಂತ ಹೆಚ್ಚಿನ ಬೊನಸ್ ವಿಷಯಗಳನ್ನು ಹೊಂದಿದೆ. ಜೊತೆಗೆ ವಿವಿಧ ಸಂವಾದಾತ್ಮಕ ವೈಶಿಷ್ಟ್ಯಳನ್ನು ಹೊಂದಿದೆ. ಅದರಲ್ಲಿ ಒಂದರ ಹೆಸರು "ದ ಆಲ್‌ಸ್ಪಾರ್ಕ್ ಎಕ್ಸ್‌ಪೆರಿಮೆಂಟ್" ಎಂದಿದ್ದು ಅದು ಸರಣಿಯ ಮೂರನೇಯ ಸಿನೆಮಾದ ಬಗೆಗಿನ ಮೈಕಲ್ ಬೇ‌ನ ಯೋಜನೆಯನ್ನು ಬಯಲುಗೊಳಿಸುತ್ತದೆ. ಟಾರ್ಗೆಟ್‌ನಲ್ಲಿ ಡಿವಿಡಿ ಮತ್ತು ಬ್ಲೂ-ರೇ ಆವೃತ್ತಿಗಳ ರೂಪಾಂತರ ಹೊಂದಬಲ್ಲ ಬಂಬಲ್‌ಬೀಯ ಡಿಸ್ಕ್ ಕೇಸನ್ನು ಹೊಂದಿರುತ್ತವೆ. ಜೊತೆಗೆ ಸಿನೆಮಾದ ಡಿವಿಡಿ ಮತ್ತು ಬ್ಲೂ-ರೇ ನಲ್ಲಿನ ಎರಡು ಡಿಸ್ಕ್ ಆವೃತ್ತಿಯು, ಪಾರಾಮೌಂಟಿನ ವೈಶಿಷ್ಟ್ಯವಾದ ಆಗುಮೆಂಟೆಡ್ ರಿಯಾಲಿಟಿ ಯನ್ನು ಬಳಸಿದ ಮೊದಲ ಸಿನೆಮಾ ಆಗಿದೆ. ಈ ವೈಶಿಷ್ಟ್ಯದ ಮೂಲಕ ಬಳಕೆದಾರನು ವೆಬ್ ಕ್ಯಾಮ್ ಎದುರು ಚಿತ್ರದ ಪ್ಯಾಕೇಜನ್ನು ಸರಿಸುವ ಮೂಲಕ ಕಂಪ್ಯೂಟರ್ ಪದರೆಯ ಮೇಲೆ ಆಪ್ಟಿಮಸ್ ಪ್ರೈಮ್‌ನ 3ಡಿಪ್ರತಿಕೃತಿಯನ್ನು ನಡೆಸಬಹುದಾಗಿದೆ.  ಮೊದಲ ವಾರದಲ್ಲೇ ಡಿವಿಡಿ ಮಾರಾಟ 7.5 ಮಿಲಿಯನ್ ಕಾಪಿಗಳನ್ನು ಮುಟ್ಟಿತು. ಮತ್ತು ಬ್ಲೂ-ರೇ ಆವೃತ್ತಿಯು 1.2 ಮಿಲಿಯನ್ ಯುನಿಟ್ ಮಾರಾಟವಾಗಿ, ಇದು 2009ರ ಅತ್ಯುತ್ತಮ ಮಟ್ಟದಲ್ಲಿ ಮಾರಾಟವಾದ ಬ್ಲೂ-ರೇ ಸಿನೆಮಾ ಆಯಿತು.

## ಪುರಸ್ಕಾರ 
### ವಿಮರ್ಶೆಗಳು 
ಸಿನೆಮಾ ವಿಮರ್ಶಕರಿಂದ ಈ ಚಲನಚಿತ್ರವು ’ಸಾಮಾನ್ಯದಿ೦ದ ಋಣಾತ್ಮಕದವರೆಗೆ’ ಮಿಶ್ರ ಪ್ರತಿಕ್ರಿಯೆಯನ್ನು ಪಡೆದುಕೊಂಡಿತು. ರಾಟನ್‌ ಟೊಮೆಟೋಸ್‌‍ನಿಂದ ಸಂಗ್ರಹಿಸಲ್ಪಟ್ಟ 227 ವಿಮರ್ಶೆಗಳಿಂದ *ರಿವೆಂಜ್‌ ಆಫ್‌ ದಿ ಫಾಲನ್‌* ‍ ಸುಮಾರು 19% ಅಂಕವನ್ನು ಪಡೆದುಕೊಂಡಿತು.  
ಇದನ್ನು ಹೋಲಿಸುತ್ತ, ಮೆಟಾಕ್ರಿಟಿಕ್‌, ತಾನು ಸಂಗ್ರಹಿಸಿದ ಸುಮಾರು 32 ವಿಮರ್ಶೆಗಳಿಂದ 100ಕ್ಕೆ 35ರಷ್ಟು ಅಂಕಗಳನ್ನು ನೀಡಿತು.

ದಿ ಹೊಸ್ಟನ್‌ ಕ್ರೋನಿಕಲ್‌ ಇದನ್ನು " ಉತ್ತಮವಾಗಿ ಇಂದನ ತುಂಬಿದ, ಸದ್ದು ಮಾಡುವ ಬೇಸಿಗೆಯ ಸಾಹಸಿ ವಾಹನದಂತೆ ಈ ಸಿನೆಮಾ ಇದೆ. ಹಾಗೂ ಅಗತ್ಯವಿರುವ ಎಲ್ಲವನ್ನು ಇದು ಒಳಗೊಂಡಿದೆ ಮತ್ತು ಹೆಚ್ಚೂ ಕೂಡ ಇದೆ." ಎಂದು ವಿಮರ್ಶಿಸಿತು.  ವೆರಾಯಿಟಿಯ ಜೊರ್ಡಾನ್‌ ಮಿನ್ಸ್ಟ್‌ಜರ್‌ ಹೇಳಿದ‍ ಪ್ರಕಾರ *ಟ್ರಾನ್ಸ್‌ಫಾರ್ಮರ್‌: ರಿವೆಂಜ್‌ ಆಫ್‌ ದಿ ಫಾಲನ್‌* ‍ ಇದು ಕೃತಕ ಬುದ್ಧಿವಂತಿಕೆಯ ಉನ್ನತ ಹಂತಕ್ಕೆ ಇದನ್ನು ಕೊಂಡೊಯ್ದಿದೆ. ಎಂಟರ್‌ಟೇನ್‌ಮೆಂಟ್‌ ವೀಕ್ಲಿ ಹೇಳಿದ ಪ್ರಕಾರ "ರಿವೆಂಜ್ ಆಫ್‌ ದಿ ಫಾಲನ್‌ ಇದು ಅನಗತ್ಯವಾದ ಹೆಚ್ಚಿನ ಪಾಪ್‌ಕಾರ್ನ್ ಇದ್ದಂತೆ ಅಲ್ಲದೆ ಅದನ್ನು ಮೊಟಾರ್‌ ಎಣ್ಣೆಯಿಂದ ಹುರಿದಂತೆ ಇದೆ. ಆದರೆ ನಿಮ್ಮ ಹತ್ತು ವರ್ಷದೊಳಗಿನವರನ್ನು ಹೇಗೆ ತಿನ್ನುವಂತೆ ಮಾಡಬೇಕು ಎನ್ನುವುದು ಅವರಿಗೆ ಗೊತ್ತಿದೆ." *ವಾಷಿಂಗ್‌ಟನ್‌ ಪೋಸ್ಟ್‌*  ಹೇಳಿದ ಪ್ರಕಾರ *ಟ್ರಾನ್ಸ್‌ಫಾರ್ಮರ್ಸ್:ರಿವೆಂಜ್‌ ಆಫ್ ದಿ ಫಾಲನ್‌‍*, ಬೇ ನಿರ್ಮಿಸಿದ ಅತ್ಯಂತ ಕೆಟ್ಟ ಚಲನಚಿತ್ರವಾಗಿದೆ. ಇದು *ಪರ್ಲ ಹಾರ್ಬರ್‌*  ಸಿನೆಮಾಗಿಂತ ಕೆಳಮಟ್ಟದ ಸಿನೆಮಾ ಎಂದು ವಿಮರ್ಶಿಸಿತು.                                       *ದಿ ಹಾಲಿವುಡ್‌ ರಿಪೋರ್ಟ್‌* ನ ರೇ ಬೆನೆಟ್‌ ತನ್ನ ವಿಮರ್ಶೆಯಲ್ಲಿ ನೀಡಿದ ಹೇಳಿಕೆಯ ಪ್ರಕಾರ ಇದು "ಈ ರೀತಿಯ ಸಿನೆಮಾದ ಕುರಿತು ಪೂರ್ವಕಲ್ಪನೆಯಿಲ್ಲದವರಿಗೆ ಇದು ಕರ್ಕಶ, ತ್ರಾಸದಾಯಕ ಮತ್ತು 147 ನಿಮಿಷ ತುಂಬಾ ಹೆಚ್ಚಿನ ಸಮಯದಂತೆ ಎನಿಸುತ್ತದೆ".   2007ರಲ್ಲಿ ಬಿಡುಗಡೆಯಾದ ಸಿನೆಮಾಕ್ಕೆ ಮೂರು ನಕ್ಷತ್ರಗಳನ್ನು ನೀಡಿದ್ದ ರೋಜರ್‌ ಎಬರ್ಟ್, *ರಿವೆಂಜ್‌ ಆಫ್‌ ಫಾಲನ್‌*  ಸಿನೆಮಾಕ್ಕೆ ಕೇವಲ ಒಂದೇ ಒಂದು ಸ್ಟಾರ್‌ ನೀಡಿತ್ತು ಇದನ್ನು "...ಸಿಕ್ಕಾಪಟ್ಟೆ ಸಮಯ ತಿನ್ನುವ ಭಯಂಕರ ಅನುಭವ." ಎಂದು ಹೇಳಿಕೆ ನೀಡಿದ. ನಂತರ ಅವನು ತನ್ನ ಬ್ಲಾಗ್‌ನಲ್ಲಿ "*ಮುಂದೆ ಟ್ರಾನ್ಸ್‌ಪಾರ್ಮರ್ಸ್‌:ರಿವೆಂಜ್‌ ಆಫ್‌ ದಿ ಫಾಲನ್‌*  ರೀತಿಯ ಸಿನೆಮಾಗಳನ್ನೂ ಸಿನೆಮಾ ತರಗತಿಗಳಲ್ಲಿ ಅಧ್ಯಯನ ಮಾಡುವಂತಹ ಹಾಗೂ ಸಾಂಸ್ಕ್ರತಿಕ ಚಲನಚಿತ್ರ ಹಬ್ಬಗಳಲ್ಲಿ ತೋರಿಸುವ ಕಾಲ ಬರಬಹುದೇನೋ" ಎಂದು ಬರೆಯುತ್ತಾನೆ.             "ಇದನ್ನು ಈ ಶತಮಾನದ ಕೊನೆಯ ಘಟ್ಟದ ಮುಖ್ಯ ಗುರುತಾಗಿ ಹಿನ್ನೋಟದ ಅಂಶವಾಗಿ ಪರಿಗಣಿಸಬಹುದು.     ಇದನ್ನು ಹೊರತಾಗಿ ಇನ್ನೂ ಹಲವಾರು CGIನಿಂದ ಮಾಡಿದ ಹಲವಾರು ಸಾಹಸಮಯ ಮಹಾನ್‌ ಚಿತ್ರಗಳು ಇರಬಹುದು ಆದರೆ ಈ ರೀತಿಯ ವಿಪರೀತದ, ಅತಿಯಾದ, ಅರ್ಥಮಾಡಿಕೊಳ್ಳಲಾಗದಂತಹ, ಅತಿ ಹೆಚ್ಚು ಅವಧಿಯ (149 ನಿಮಿಷ) ಅಥವಾ ಹೆಚ್ಚು ವೆಚ್ಚದ ($190 ಮಿಲಿಯನ್) ಸಿನೆಮಾ ಇನ್ನೊಂದು ಇರದು."   *ರೋಲಿಂಗ್‌ ಸ್ಟೋನ್‌*  ವಿಮರ್ಶಕ ಪೀಟರ್‌ ಟ್ರಾವೆರ್ಸ್‌ "*ಟ್ರಾನ್ಸ್‌ಫಾರ್ಮಸ್‌ 2*  ಈ ದಶಮಾನದ ಅತ್ಯಂತ ಕೆಟ್ಟ ಸಿನೆಮಾ ಎಂದು ಹಣೆಪಟ್ಟಿ ಪಡೆದುಕೊಳ್ಳುತ್ತದೆ" ಎಂಬ ಕಾರಣ ನೀಡುತ್ತಾ ಇದಕ್ಕೆ ಯಾವುದೇ ನಕ್ಷತ್ರವನ್ನು ಕೊಡಲಿಲ್ಲ.      *ದಿ ಎ.ವಿ.ಕ್ಲಬ್‌ * ಈ ಚಲನಚಿತ್ರಕ್ಕೆ ’ಸಿ’ ಅಂಕವನ್ನು ನೀಡಿತ್ತು.

ಅಲ್ಲಿ ಮಡ್‌ಫ್ಲಾಪ್‌ ಮತ್ತು ಸ್ಕಿಡ್ಸ್‌ ಪಾತ್ರಗಳಿಗೆ ಪರಿಗಣಿಸಲಾರ್ಹವಾದ ನಕಾರಾತ್ಮಕ ಪ್ರತಿಕ್ರಿಯೆಯನ್ನೂ ಸಹ ಹೊಂದಿದ್ದವು, ಅವರು ಒಂದೇ ಪ್ರಕಾರದ ಜನಾಂಗವನ್ನು ಸೇರಿಸಿಕೊಂಡ ಆರೋಪ ಹೊತ್ತಿದ್ದರು. "ಹಾಲಿವುಡ್‌ನಲ್ಲಿ ಅಲೆಮಾರಿ ಗಾಯಕ ಕಲೆಯು ಜಾರ್ ಜಾರ್ ಬಿಂಕ್ಸ್‌ ಜಾರ್ಜ್‌ ಲುಕಾಸ್‌ನಿಂದ ಬಿಡುಗಡೆ ಹೊಂದಿದ ಸಮಯದಿಂದ ಫ್ಯಾಷನ್‌ ಆಗಿ ಉಳಿದುಕೊಂಡಿದೆ ಎಂದು ಆ ಪಾತ್ರಗಳು... ಸೂಚಿಸುತ್ತವೆ" ಎಂದು *ದ ನ್ಯೂಯಾರ್ಕ್‌ ಟೈಮ್ಸ್‌* ನ ಮನೊಹ್ಲಾ ಡಾರ್ಗಿಸ್‌ ಹೇಳಿದ್ದಾರೆ.  "ಆ ಎರಡು ಪಾತ್ರಗಳು ಅತ್ಯಂತ ಆಶ್ಚರ್ಯದಾಯಕವಾದಂತಹ ಜನಾಂಗೀಯ ಅಣಕು ಚಿತ್ರಗಳಾಗಿವೆ, ಅವುಗಳನ್ನು ನಾನು ಚಲನಚಿತ್ರದ ಮುಖ್ಯಭಾಗದಲ್ಲಿ ನೋಡಿದ್ದೇನೆ ಎನ್ನುವುದು ಒಂದು ನ್ಯೂನೋಕ್ತಿಯಾಗಬಹುದು." ಎಂದು ವಿಮರ್ಶಕ ಸ್ಕಾಟ್‌ ಮೆಂಡೆಲ್ಸನ್‌ ಹೇಳಿದ್ದಾರೆ.
ಐಂ’ಟ್‌ ಈಟ್‌ ಕೂಲ್‌ ನ್ಯೂಸ್‌ನ ಸಂಸ್ಥಾಪಕ ಹೈರಿ ನೊಲ್ಜ್‌ ಇನ್ನೂ ಮುಂದುವರಿದು ತನ್ನ ಓದುಗರಿಗೆ "ಈ ಚಿತ್ರವನ್ನು ಬೆಂಬಲಿಸಬೇಡಿ" ಎಂದಿದ್ದಾರೆ. ಏಕೆಂದರೆ "ಒಂದೇ ಪ್ರಕಾರಗಳು ಮತ್ತು ಜನಾಂಗೀಯತೆಯ ಮನೋಭಾವದ, ಕೆಳಮಟ್ಟದ ಹಾಸ್ಯವಿರುವ ಸಿನಿಮಾವನ್ನು ನೋಡಲು [ನಿಮ್ಮ ಮಕ್ಕಳನ್ನು] ನೀವು ಕರೆದುಕೊಂಡು ಹೋಗುವಿರಿ" ಎಂದು ಅವರು ಹೇಳುತ್ತಾರೆ. ನಿರ್ದೇಶಕ ಬೇ ಅವರು "ಉತ್ತಮ ಶುದ್ಧ ಹಾಸ್ಯ"ದಂತಿರುವ ಸಿನಿಮಾವನ್ನು ಬೆಂಬಲಿಸಲು ಪ್ರಯತ್ನಿಸಿದ್ದರು ಮತ್ತು ಅದು "ನಾವು ಇದರಲ್ಲಿ ವ್ಯಕ್ತಿಯ ವಿಶಿಷ್ಟ ಸ್ವಭಾವವನ್ನು ವ್ಯಕ್ತಪಡಿಸಿದ್ದೇವೆ" ಎಂದು ಹೇಳಿಕೊಂಡಿದ್ದರು. "ಇದನ್ನು ಸಮರ್ಥಿಸುವ ಸಲುವಾಗಿ ಇಲ್ಲಿ ಕುಳಿತುಕೊಳ್ಳುವುದು ನಮಗೆ ಬಹಳ ಕಷ್ಟವಾಗುತ್ತದೆ. ಇದು ತುಂಬಾ ಹಾಸ್ಯಸ್ಪದವಾಗಿದೆ ಎಂದು ನಾನು ಯೋಚಿಸಿದ್ದೇನೆ, ಮತ್ತು ಇದರಿಂದ ಅಸಂತೋಷಪಡಬೇಕೆಂದು ಯಾರಾದರೂ ಬಯಸಿದ್ದರೆ, ಅಂತವರಿಗೆ ಮಾತ್ರ ಇದು ಸರಿ. ನಾವು ಇದನ್ನು ನೋಡಿದಾಗ ಬಹಳ ಆಶ್ಚರ್ಯಗೊಂಡಿದ್ದೆವು ಮತ್ತು ಇಂತಹ ಅವಕಾಶವನ್ನು ನಾವೇ ಮಾಡಿಕೊಂಡಿದ್ದೆವು. ಏನಾದರೂ ಇದ್ದರೆ, ನಾವು ಸಿನಿಮಾದ ಪ್ರತಿಯೊಂದು ರೂಪವನ್ನು ಹತೋಟಿಯಲ್ಲಿಟ್ಟುಕೊಳ್ಳಲಾಗುವುದಿಲ್ಲವೆಂದು ಇದು ತೋರಿಸುತ್ತದೆ ಅಷ್ಟೆ", ಎಂದು ರಾಬರ್ಟೊ ಓರ್ಸಿ ಮತ್ತು ಅಲೆಕ್ಸ್‌ ಕುರ್ಟ್ಜಮನ್‌ ವಿವಾದಕ್ಕೆ ಪ್ರತಿಕ್ರಿಯಿಸಿದ್ದರು.

### ಗಲ್ಲಾ ಪೆಟ್ಟಿಗೆ 
ಈ ಚಿತ್ರವು ನಕಾರಾತ್ಮಕ ಸಮ್ಮಿಶ್ರ ವಿಮರ್ಶೆಗಳು ದೊರೆತರೂ ಕೂಡ ಗಲ್ಲಾಪೆಟ್ಟಿಗೆಯ ಅಂಕಿಗಳು ತೋರಿಸುವಂತೆ ಆಕರ್ಷಕ ಗಳಿಕೆಯನ್ನು ಮಾಡಿದೆ. ರಿವೆಂಜ್ ಆಫ್ ದ ಫಾಲನ್ ಅದರ ಮಿಡ್‌ನೈಟ್ ಪ್ರಿಮಿಯರಿನಲ್ಲೇ ಪ್ರಥಮ ಬಾರಿಗೆ 16 ಮಿಲಿಯನ್ ಸಂಗ್ರಹಿಸಿತಲ್ಲದೇ,ಬುಧವಾರದ ಗಳಿಕೆಗಳಲ್ಲೇ ಅತಿ ಹೆಚ್ಚಿನದಾಗಿದೆ.

ಮು೦ದುವರೆದು,ಚಿತ್ರವು 62 ಮಿಲಿಯನ್ ಡಾಲರ್ ಹಣವನ್ನು ಮೊದಲ ಪ್ರದರ್ಶನದ ಮೊದಲ ದಿನವೇ ಗಳಿಸುವ ಮೂಲಕ ಇತಿಹಾಸದ ಬುಧವಾರದ ಪ್ರದರ್ಶನಗಳಲ್ಲಿ ಅತಿ ದೊಡ್ಡದೆನಿಸಿದೆ. ಜೊತೆಗೆ *ಡಾರ್ಕ್ ನೈಟ್*  ಚಿತ್ರದ ನಂತರ ಎರಡನೇ ಅತಿ ಹೆಚ್ಚು ಮೊದಲ ದಿನದ ಪ್ರದರ್ಶನ ಕ೦ಡ ಚಿತ್ರವಾಗಿ ದಾಖಲಾಗಿದೆ.

ಚಿತ್ರವು ಮೊದಲ ವಾರದಲ್ಲಿ 108.9 ಮಿಲಿಯನ್ ಡಾಲರ್ ಲಾಭ ಮಾಡಿತಲ್ಲದೇ, 2009 ರ ಅತಿ ದೊಡ್ಡ ವಾರದ ಗಳಿಕೆಯಾಗಿ ದಾಖಲಾಯಿತು ಮತ್ತು ಪ್ರದರ್ಶನದ ಐದು ದನಗಳಲ್ಲಿ 200 ಮಿಲಿಯನ್ ಡಾಲರ್ ಲಾಭ ತ೦ದು ಎರಡನೇ ಸ್ಥಾನ ಪಡೆಯಿತು.ಮೊದಲನೆಯದು *ಡಾರ್ಕ್ ನೈಟ್* ಚಿತ್ರದ **203.7 ಮಿಲಿಯನ್ ಡಾಲರ್ ಗಳಿಕೆ**. ಇದು ಈವರೆಗಿನ ಅತ್ಯ೦ತ ದೊಡ್ಡ ಐದು ದಿನದ ಪ್ರದರ್ಶನದ ಲಾಭದ ದಾಖಲೆ.

*ರಿವೇ೦ಜ್ ಆಫ್ ದ ಫಾಲನ್*  ಎರಡು ವಾರಗಳಲ್ಲಿ ಬಾಕ್ಸ್ ಆಫೀಸ್ ಗಳಿಕೆಯಲ್ಲಿ ಅತಿ ಹತ್ತಿರದ ಮಾರ್ಜಿನ್ ಗೆ ಬರುವ ಮೂಲಕ #1 ಆಗಿಯೇ ಉಳಿದಿದೆ. ಪ್ರಾಥಮಿಕ ಸ್ಟುಡಿಯೋ ಅ೦ದಾಜಿನ ಪ್ರಕಾರ ವಾರದ ಕೊನೆಯ ಹೊಸ ಪ್ರದರ್ಶನಗಳ*Ice Age: Dawn of the Dinosaurs*  ಗಳಿಕೆ ಹಾಗೂ ಈ ಚಿತ್ರದ ಗಳಿಕೆ ಸಮವಾಗಿತ್ತು. ಆದರ ವಾಸ್ತವದಲ್ಲಿ *ರಿವೇ೦ಜ್ ಆಫ್ ದ ಫಾಲನ್*  42,320,877 ಮಿಲಿಯನ್ ಡಾಲರ್ ಹಣ ಗಳಿಸುವ ಮೂಲಕ #1 ಆಗಿಯೇ ಉಳಿಯಿತು.  ಹಾಗೆಯೇ ಈ ಚಿತ್ರ ಸ್ವದೇಶದಲ್ಲಿಯೇ 300 ಮಿಲಿಯನ್ ಡಾಲರ್ ದುಡ್ಡು ಗಳಿಸಿದ 2009 ರ ಮೊದಲ ಚಲನಚಿತ್ರವಾಗಿ ಹೆಸರಾಯಿತು.

*ರಿವೇ೦ಜ್ ಆಫ್ ದ ಫಾಲನ್* ಚಿತ್ರ ಜುಲೈ 20, 2009 ಕ್ಕೆ ಪ್ರದರ್ಶನಗೊ೦ಡ ತಿ೦ಗಳೊಳಗಾಗಿ 2007 ರ ಟ್ರಾನ್ಸ್‌ಫಾರ್ಮರ್ಸ್ ನ ಸ೦ಪಾದನೆಯನ್ನು ಹಿ೦ದಿಕ್ಕಿತು.  ಜುಲೈ 27 ರಂದು ಪ್ರದರ್ಶನದ ಒಂದು ತಿ೦ಗಳ ನಂತರ ಚಿತ್ರವು ಅಮೇರಿಕಾದಲ್ಲಿ 379.2 ಮಿಲಿಯನ್ ಡಾಲರ್ ಹಣ ಸ೦ಪಾದಿಸಿತು. ಇದು ಚಿತ್ರವನ್ನು 2009 ರ ಅಗಸ್ಟನಲ್ಲಿ ದೇಶದಲ್ಲಿಯೇ 10 ನೇ ಅತಿ ಹೆಚ್ಹು ಲಾಭ ಗಳಿಸಿದ ಚಿತ್ರಗಳ ಸಾಲಿನಲ್ಲಿ ನಿಲ್ಲುವ೦ತೆ ಮಾಡಿತು.  *ಟ್ರಾನ್ಸ್‌ಫಾರ್ಮರ್ಸ್: ರಿವೇ೦ಜ್ ಆಫ್ ದ ಫಾಲನ್*  ಚಿತ್ರವು ಚೈನಾದಲ್ಲಿಯೇ ಅತಿ ಹೆಚ್ಚು ಹಣ ಗಳಿಸಿದ ಮೊದಲ ಚಿತ್ರ ಕೂಡ.

ಅಕ್ಟೋಬರ್ 13, 2009 ಕ್ಕೆ ಈ ಚಿತ್ರವು ಅಮೇರಿಕಾದಲ್ಲಿ ಸುಮಾರು 402,095,833 ಮಿಲಿಯನ್ ಡಾಲರ್ ಸ೦ಪಾದಿಸಿದೆಯೆ೦ದು ವರದಿಯಾಗಿದೆ. ಜೊತೆಗೆ 430,635,467 ಮಿಲಿಯನ್ ಡಾಲರ್‌ನಷ್ಟು ವಿದೇಶಗಳಲ್ಲಿ ಗಳಿಸಿದೆ. ಪ್ರಪ೦ಚದಾದ್ಯ೦ತ ಇದರ ಗಳಿಕೆ ಸುಮಾರು 832,747,337 ಮಿಲಿಯನ್ ಡಾಲರ್. *ಹ್ಯಾರಿ ಪಾಟರ್* ಹಾಗೂ ಹಾಫ್ ಬ್ಲಡ್ ಪ್ರಿನ್ಸ್ ಚಿರ್ತಗಳ ನಂತರ 2009 ರ ಮೂರನೇ ಅತಿ ಹೆಚ್ಚಿನ ದುಡ್ಡು ಗಳಿಕೆಯ ಚಿತ್ರವಾಗಿ ದಾಖಲಾಗಿದೆ.*Ice Age: Dawn of the Dinosaurs*   ಇದು 2009 ರಲ್ಲಿ 400 ಮಿಲಿಯನ್ ಡಾಲರ್ ಗಳಿಕೆ ಮುಟ್ಟಿದ ಮೊದಲ ಚಿತ್ರವೂ ಹೌದು.

## ಉತ್ತರಾರ್ಧ 
right|thumb|ಹ್ಯಾಸ್‌ಬ್ರೋದಿಂದ ಟ್ರಾನ್ಸ್‌ಫಾರ್ಮರ್ಸ್‌ III ರ ಪ್ರಮೋಶನಲ್ ಚಿತ್ರಗಳು
ರಿವೆಂಜ್‌ ಆಫ್‌ ದಿ ಫಾಲನ್‌‍ ಸಿನೆಮಾ ಬಿಡುಗಡೆಗಿಂತ ಮೊದಲೇ ಪ್ಯಾರಾಮೌಂಟ್ ಮತ್ತು ಡ್ರೀಮ್‌ವರ್ಕ್ಸ್‌ ನಿರ್ಮಾಣ ಕಂಪೆನಿಗಳು ಪೂರ್ವಭಾವಿ ಹಂತದಲ್ಲೇ ಜುಲೈ 1, 2011ರಂದು ಮೂರನೇ ಟ್ರಾನ್ಸ್‌ಫಾರ್ಮ್‌‍ರ್‌‍ ಸಿನೆಮಾವನ್ನು ಬಿಡುಗಡೆ ಮಾಡ್                ಬೇ ಈ ಕುರಿತು ಪ್ರತಿಕ್ರಿಯೆ ನೀಡಿ, "ನಾನು ಒಂದು ವರ್ಷದವರೆಗೆ *ಟ್ರಾನ್ಸ್‌ಫಾರ್ಮರ್ಸ್*  ಸಿನೆಮಾದಿಂದ ದೂರ ಇರಲು ಬಯಸುತ್ತೇನೆ" ಎಂದು ಹೇಳಿದ.

ಪ್ಯಾರಾಮೌಂಟ್ *ಟ್ರಾನ್ಸ್‌ಫಾರ್ಮರ್-3 * ದಿನಾಂಕವನ್ನು ತಪ್ಪಾಗಿ ಬಿಡುಗಡೆ ಮಾಡಿದೆ. ಅವರು ನನಗೆ ದೂರವಾಣಿಯಲ್ಲಿ ದಿನಾಂಕದ ಬಗ್ಗೆ ಕೇಳಿದರು ನಾನು ಜುಲೈ 4ಕ್ಕೆ ಅಡ್ಡಿ ಇಲ್ಲ ಎಂದು ಹೇಳಿದ್ದು ಹೌದು ಆದರೆ ಅದು 2012ಕ್ಕೆ

2011ಕ್ಕೆ ಅಲ್ಲ. ಅಂದರೆ ನಾನು ಸೆಪ್ಟೆಂಬರ್‌‍ನಲ್ಲಿ ಪೂರ್ವತಯಾರಿಯನ್ನು ಪ್ರಾರಂಭಿಸಬೇಕು.  ಸಾಧ್ಯವೇ ಇಲ್ಲ.  ನನ್ನ ಮೆದುಳಿಗೆ ರೋಬೋಟ್‌ಗಳ ಹೊಡೆದಾಟಗಳಿಂದ ವಿಶ್ರಾಂತಿ ಬೇಕಾಗಿದೆ." "ಮುಂದಿನ ಸರಣಿ ನಿರಸವಾಗುವ ತೊಂದರೆಯಿರುವ" ಕಾರಣ ನೀಡಿ *ರಿವೆಂಜ್ ಆಫ್ ಫಾಲನ್*  ಸಿನೆಮಾ ಸಮಯದಲ್ಲಿ ಮಾಡಿದ್ದಂತೆ ಓರ್ಸಿ ಮತ್ತು ಕರ್ಟ್ಜಾನ್‌‍ ಮುಂದಿನ ಸರಣಿಗೆ ಬರುತ್ತೇವೆ ಎಂದು ಬರವಸೆ ನೀಡಲು ನಿರಾಕರಿಸಿದರು.  ಓರ್ಸಿ ಯುನಿಕಾರ್ನ್‌‍ ಅನ್ನು "ಅಳತೆಯ ದೃಷ್ಟಿಯಿಂದ" ಪರಿಚಯಿಸಲು ಬಯಸುವುದಾಗಿ ಹೇಳಿದ. ಸಹಾಯಕ ಬರಹಗಾರ ಕೂಡ ಟ್ರಿಪಲ್‌ ಚೇಂಜರ್‌‍ ಪಾತ್ರದ ಮೇಲೆ ಹೆಚ್ಚಿನ ಒತ್ತು ನೀಡುವುದರಿಂದ ಹೆಚ್ಚಿನ ಕೂತೂಹಲವನ್ನು ಮೂಡಿಸಬಹುದು ಎಂದು ಎಂದು ಹೇಳಿದ.

ಅಕ್ಟೋಬರ್‌‍ 1, 2009ರಂದು ಮೈಕೆಲ್‌ ಬೇ *ಟ್ರಾನ್ಸ್‌ಫಾರ್ಮರ್ಸ್‌ 3*  ಈಗಾಗಲೇ ನಿರ್ಮಾಣದ ಪೂರ್ವ ಹಂತದಲ್ಲಿದೆ ಮತ್ತು ಇದರ ಬಿಡುಗಡೆಯ ದಿನಾಂಕವು ಮೊದಲಿನಂತೆ 2012ಕ್ಕೆ ಅಲ್ಲದೆ ಜುಲೈ 1, 2011ಕ್ಕೆ ಬಿಡುಗಡೆಯಾಗುತ್ತಿದೆ ಎಂದು ಬಹಿರಂಗಪಡಿಸಿದ.       ಎಹ್ರೆನ್‌ ಕ್ರೂಗರ್‌ ಮತ್ತೇ ಬರವಣಿಗೆಯಲ್ಲಿ ತೊಡಗಿದ್ದಾನೆ ಎಂದು ಹೇಳಲಾಯಿತು. ಶಿಯಾ ಲೀಬೌಫ್‌ ಮತ್ತು ಮೇಘನ್‌ ಫಾಕ್ಸ್‌‍, ಕ್ರಮವಾಗಿ ಸ್ಯಾಮ್‌ ಮತ್ತು ಮೈಕೆಲಾ ಪಾತ್ರವನ್ನು ಪುನಃ ಪಡೆದುಕೊಂಡರು.  ರಾಬರ್ಟ್ ಓರ್ಸಿ ಮತ್ತು ಅಲೆಕ್ಸ್‌ ಕರ್ಟ್ಜ್‌‍ಮ್ಯಾನ್‌ ಇವರಿಬ್ಬರು ಮೊದಲೆರಡು ಸಿನೆಮಾಗಳಿಗೆ ಬರವಣಿಗೆಯನ್ನು ಮಾಡಿದ್ದರು, ಮೂರನೇ ಕಂತಿನ ಭಾಗಗಳಿಗೆ ಇವರು ತಮ್ಮ ಬರವಣಿಗೆಯನ್ನು ನೀಡಲಿಲ್ಲ.

ಇನ್ನು ಗುಪ್ತವಾಗಿದ್ದ ಉಳಿದ ವಿಷಯಗಳ ಕುರಿತಂತೆ ಬೇ, *ರಿವೆಂಜ್‌ ಆಫ್‌ ದಿ ಫಾಲನ್‌* ‍ನ ಬ್ಲ್ಯೂ ರೇ ಆವೃತ್ತಿಯಂತೆ *ಟ್ರಾನ್ಸ್‌ಫಾರ್ಮರ್ಸ್‌ 3* ನ್ನು ಅಷ್ಟೇ ಪ್ರಮಾಣದಲ್ಲಿ ಉಳಿಸಿಕೊಳ್ಳುವುದು ಒಳಿತು *ರಿವೆಂಜ್‌ ಆಫ್‌ ಫಾಲನ್‌* ಗಿಂತ ಹೆಚ್ಚಿನ ಪ್ರಮಾಣದಲ್ಲಿ ಅದನ್ನು ಬೆಳೆಸುವ ಅಗತ್ಯವಿಲ್ಲ ಎಂದ ಹೇಳಿದ. ಅಲ್ಲದೆ ಪೌರಾಣಿಕ ಹಿನ್ನೆಲೆಯಲ್ಲಿ ಮುಂದೆ ಹೋಗುವುದಕ್ಕಿಂತ ಹೆಚ್ಚಾಗಿ ಅದರಲ್ಲಿಯ ಪಾತ್ರಗಳ ಬೆಳವಣಿಗೆಯನ್ನು ಮಾಡುವುದು ಸೂಕ್ತ ಮತ್ತು ಪಾತ್ರಗಳನ್ನು ಹೆಚ್ಚು ಗಾಢವಾಗಿ ಮತ್ತು ಭಾವನಾತ್ಮಕವಾಗಿ ಮಾಡುವುದು ಸೂಕ್ತ ಎಂದು ಅಭಿಪ್ರಾಯ ವ್ಯಕ್ತ ಪಡಿಸಿದ.       ವಿಡಿಯೋದಲ್ಲಿ ಯುನಿಕಾರ್ನ್‌ನ ಚಿತ್ರಗಳನ್ನು ಕೂಡ ತೋರಿಸುತ್ತದೆ ಎಂದು ಹೇಳಿದ.

## ಇದನ್ನೂ ನೋಡಿರಿ 
* Transformers: Revenge of the Fallen (toy line)
* Transformers: Revenge of the Fallen (video game)
* Transformers: Revenge of the Fallen – The Album
* Transformers: Revenge of the Fallen – The Score

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* ಟ್ರಾನ್ಸ್‌ಫಾರ್ಮರ್ಸ್‌, ಅಧಿಕೃತ ಜಾಲತಾಣ
** ದೃಶ್ಯಾವಳಿಗಳು
* 
* 
* ಟ್ರಾನ್ಸ್‌ಫಾರ್ಮರ್ಸ್‌,ರಿವೆಂಜ್ ಆಫ್ ದ ಫಾಲನ್ ಮೆಟಾಕ್ರಿಟಿಕ್‌ನಲ್ಲಿ
* 
* 
* ಟ್ರಾನ್ಸ್‌ಫಾರ್ಮರ್ಸ್‌,ರಿವೆಂಜ್ ಆಫ್ ದ ಫಾಲನ್ ಯಾಹೂ!ನಲ್ಲಿ
* *[ಟ್ರಾನ್ಸ್‌ಫಾರ್ಮರ್ಸ್‌,ರಿವೆಂಜ್ ಆಫ್ ದ ಫಾಲನ್](http://tfwiki.net/wiki/Revenge_of_the_Fallen_(film))*  ಇದು ಟ್ರಾನ್ಸ್‌ಫಾರ್ಮರ್ಸ್ ವಿಕಿ ಯಲ್ಲಿ

ವರ್ಗ:2009ರ ಚಲನಚಿತ್ರಗಳು
ವರ್ಗ:2000ದ ಆ‍ಯ್‌ಕ್ಷನ್ ಚಲನಚಿತ್ರಗಳು
ವರ್ಗ:2000ದ ವೈಜ್ನಾನಿಕ ಕಲ್ಪನಾ ಕತೆಗಳ ಚಲನಚಿತ್ರಗಳು
ವರ್ಗ:ಅಮೇರಿಕಾದ ವೈಜ್ನಾನಿಕ ಕಲ್ಪನಾ ಕತೆಗಳ ಚಲನಚಿತ್ರಗಳು
ವರ್ಗ:ಕಲ್ಪನಾ ಕತೆಗಳಲ್ಲಿನ ಪ್ರಾಚೀನ ಗಗನಗಾಮಿ ಸಿದ್ಧಾಂತ
ವರ್ಗ:ಇಂಗ್ಲೀಷ್ ಭಾಷೆಯ ಚಲನಚಿತ್ರಗಳು
ವರ್ಗ:ಮೈಕಲ್ ಬೇ ನಿರ್ದೇಶಿಸಿದ ಚಲನಚಿತ್ರಗಳು
ವರ್ಗ:ಸ್ಟೀವನ್ ಸ್ಪೀಲ್ಬರ್ಗ್ ನಿರ್ಮಿಸಿದ ಚಲನಚಿತ್ರಗಳು
ವರ್ಗ:ಇಜಿಪ್ಟಿನ ಸಿನೆಮಾ ಸೆಟ್‌ಗಳು
ವರ್ಗ:ಪ್ಯಾರಿಸಿನ ಸಿನೆಮಾ ಸೆಟ್‌ಗಳು
ವರ್ಗ:ಶಾಂಘೈನಲ್ಲಿಯ ಸಿನೆಮಾ ಸೆಟ್‌ಗಳು
ವರ್ಗ:ವರ್ಜಿನಿಯಾದ ಸಿನೆಮಾ ಸೆಟ್‌ಗಳು
ವರ್ಗ:ವಿಕೃತರೂಪದಲ್ಲಿ ತೆಗೆದ ಚಲನಚಿತ್ರಗಳು
ವರ್ಗ:70ಎಂಎಂನಲ್ಲಿ ಚಿತ್ರೀಕರಿಸಿದ ಚಲನಚಿತ್ರಗಳು
ವರ್ಗ:ವಿವಿಧ ನಮೂನೆಗಳಲ್ಲಿ ಚಿತ್ರೀಕರಿಸಿದ ಚಲನಚಿತ್ರಗಳು
ವರ್ಗ:ಅರಿಜೊನಾದಲ್ಲಿ ಚಿತ್ರೀಕರಿಸಿದ ಚಲನಚಿತ್ರಗಳು
ವರ್ಗ:ಕ್ಯಾಲಿಫೋರ್ನಿಯಾದಲ್ಲಿ ಚಿತ್ರೀಕರಿಸಿದ ಚಲನಚಿತ್ರಗಳು
ವರ್ಗ:ನ್ಯೂ ಜೆರ್ಸಿನಲ್ಲಿ ಚಿತ್ರೀಕರಿಸಿದ ಚಲನಚಿತ್ರಗಳು
ವರ್ಗ:ನ್ಯೂ ಮೆಕ್ಸಿಕೊದಲ್ಲಿ ಚಿತ್ರೀಕರಿಸಿದ ಚಲನಚಿತ್ರಗಳು
ವರ್ಗ:ದಲ್ಲಿ ಚಿತ್ರೀಕರಿಸಿದ ಚಲನಚಿತ್ರಗಳು
ವರ್ಗ:IMAX ಚಲನಚಿತ್ರಗಳು
ವರ್ಗ:ಡ್ರೀಮ್ ವರ್ಕ್ಸ್ ಚಲನಚಿತ್ರಗಳು
ವರ್ಗ:ಪಾರಾಮೌಂಟ್ ಚಲನಚಿತ್ರಗಳು
ವರ್ಗ:ರೋಬೊಟ್ ಚಲನಚಿತ್ರಗಳು
ವರ್ಗ:ಉತ್ತರಾರ್ಧ ಚಲನಚಿತ್ರಗಳು
ವರ್ಗ:ಆಟಿಕೆಗಳನ್ನು ಆಧರಿಸಿದ ಚಲನಚಿತ್ರಗಳು
ವರ್ಗ:ಕಾರ್ಟೂನ್‌ಗಳನ್ನು ಆಧರಿಸಿದ ತೆಗೆದ ಲೈವ್-ಆ‍ಯ್‌ಕ್ಷನ್ ಚಲನಚಿತ್ರಗಳು